Orang Bersaiz Rendah Hidup Lebih Lama, Ia Terbukti Di Jepun Yang Dapat Hidup Sampai 100 Tahun!

Populasi Okinawan di Jepun hidup lama melebihi usia 100 tahun dan majoriti daripada mereka masih mempunyai tahap kesihatan yang baik. Salah satu faktor kelanjutan usia yang sering dikaitkan dengan golongan ini adalah mereka semua berketinggian rendah.

Kapasiti untuk hidup dengan lebih lama: Betul ke orang rendah panjang umur?

Kelanjutan usia dipengaruhi oleh pelbagai jenis faktor. Pada masa lampau, kebanyakan ahli akademik tidak bersetuju dengan pendapat bahawa kelanjutan usia mempunyai kaitan dengan ketinggian individu.

Namun kajian pencerapan (
observational study
) yang dijalankan oleh sekumpulan saintis diketuai oleh Bradley J. Wilcox pada tahun 2014 telah mendapati bahawa mereka yang rendah mempunyai kapasiti yang tinggi untuk hidup lebih lama berbanding mereka yang tinggi.

Kajian ini melibatkan 8,003 orang Amerika yang berketurunan Jepun daripada kajian penuaan Asia-Honolulu yang telah berlangsung selama 40 tahun.

Pemboleh ubah yang mempengaruhi kelanjutan usia seperti ketinggian individu dan varian
gen kawal atur utama seperti faktor tumbesaran insulin
 dan
Forkhead box O3
(FOXO3) telah direkodkan.

Dapatan kajian telah menunjukkan bahawa gen FOXO3 dipengaruhi oleh saiz badan. Semakin rendah individu tersebut, semakin tinggilah kapasiti mereka untuk hidup lebih lama.

Peranan FOXO3 terhadap kelanjutan usia dalam orang rendah

Gen FOXO3 mempunyai kepelbagaian fungsi dalam memastikan sistem fisiologi badan berada pada tahap yang optimum. Kajian pada tahun 2014 oleh Webb dan Brunet telah merungkaikan peranan gen ini terhadap proses kawal selia keseimbangan protein (
proteostasis
).

Ia bertanggungjawab dalam memastikan keberkesanan proses pembersihan intrasel yang merupakan kunci kepada keupayaan sel untuk memperbaharui diri.

Tanpanya, individu tersebut akan
mengalami penuaan pramatang dan penyakit-penyakit lain seperti Parkinson
, Alzheimer dan Huntington.

FOXO3 juga memberi perlindungan kepada sel daripada kesan buruk tekanan oksidan (ROS). Gen ini akan meningkatkan kapasiti antioksidan sel bagi memastikan fungsinya berada pada tahap yang optimum untuk menghindarkan daripada proses penuaan dan kanser.

Apabila dibuat perbandingan di antara mereka yang berusia 95 tahun dan ke atas dengan mereka yang mempunyai jangka hayat purata, perbezaan pada kedua-duanya berkaitan dengan versi gen FOXO3 tersebut.

Mereka yang mempunyai versi gen pelindung (
protective version
) hidup lebih lama dan kebarangkalian ini meningkat jika anda mempunyai kapasiti FOXO3 yang banyak. Ya, ini merujuk kepada mereka yang rendah.

Orang yang tinggi boleh hidup lama

Jika anda seorang yang tinggi (bergantung kepada purata ketinggian populasi anda), jangan khuatir. Anda boleh hidup lama.

Caranya? Beri tumpuan kepada aspek kelanjutan usia yang lain. Anda perlu sedar bahawa kelanjutan usia dipengaruhi oleh faktor genetik dan persekitaran.

Cara yang paling berkesan untuk mencapai objektif tersebut adalah dengan
mengamalkan gaya pemakanan yang sihat
 ditambah dengan senaman yang kerap dan
tidur yang mencukupi
.

Jika anda mempunyai gen pelindung FOXO3, itu merupakan bonus untuk anda namun hasilnya (kelanjutan usia) bergantung kepada seberapa banyak usaha yang dilaburkan ke atas aspek-aspek yang pelbagai.

Populasi Okinawan, sebagai contoh, mempunyai ketinggian yang agak rendah dengan purata populasi masyarakat Jepun. Namun, faktor kelanjutan usia mereka tidak semestinya terletak pada ketinggian mereka.

Mereka juga mengamalkan pemakanan yang sihat (organik),
mempunyai purata aktiviti fizikal yang tinggi dalam tempoh seminggu
 dan mereka tinggal di kawasan perkampungan yang kurang stres berbanding dengan mereka yang tinggal di kawasan bandar.

Ambil pengajaran daripada mereka dan mulakan hari ini dengan tabiat pengamalan gaya hidup sihat.

Konklusi

Jika anda seorang yang rendah, usah kecewa. Kajian menunjukkan bahawa orang rendah mempunyai kapasiti yang tinggi untuk hidup lebih lama berbanding mereka yang tinggi! Walaupun gen seperti FOXO3 mempunyai kaitan dengan ketinggian yang rendah, jangan abaikan aspek lain yang boleh mempengaruhi faktor kelanjutan usia. Amalkan gaya hidup sihat agar kualiti dan durasi hidup anda akan menjadi lebih baik.

Hello Health Group

tidak menyediakan nasihat perubatan, diagnosis, atau rawatan.

Baca juga:

Adakah Anak Saya Pendek?

Kenapa Wanita Pendek Selalu Bersalin C-section?

Ingin Tahu Berapa Ketinggian Anak Anda apabila Dewasa? Ini Caranya!

Tip Menguruskan Ketinggian Anda

Ibu Bapa, Kenali 8 Faktor UTAMA Tumbesaran Si Manja Anda Terbantut!


Penghidap Diabetes & Ibadah Berpuasa: Ini 5 Persoalan Biasa Sering Membelenggu

Kajian Epidemiologi Kencing Manis dan Ramadan (EPIDIAR) menunjukkan peningkatan sebanyak 7.5 kali ganda kemasukan ke hospital bagi pesakit dengan masalah kencing manis jenis 2 akibat hipoglisemia yang teruk.

1 kajian tempatan turut menyatakan bahawa kadar hipoglisemia adalah 1.6 kali lebih tinggi semasa tempoh berpuasa berbanding tempoh tidak berpuasa.

Jadi bagaimana untuk penghidap diabetes berpuasa?

Untuk mendapatkan lebih banyak info tentang Kencing Manis sila dapatkannya
di sini.

Apa itu masalah kencing manis?

Diabetes adalah satu keadaan di mana
tahap gula di dalam darah anda adalah tinggi dari normal.

 Ia berlaku apabila pankreas dalam badan tidak lagi menghasilkan insulin atau badan tidak boleh menggunakan insulin sendiri dengan berkesan.

Kekurangan insulin menyebabkan gula yang dihasilkan daripada makanan tidak boleh dibawa ke dalam sel dan tisu, maka paras gula dalam badan akan meningkat.

Jenis-jenis diabetes

Jenis 1 – “Diabetes atau Insulin Dependent Diabetes Mellitus” (bergantung pada Insulin)

Biasanya berlaku pada kanak-kanak dan remaja

Biasanya tidak dapat menghasilkan insulin pada kadar yang mencukupi

Jenis 2 – “Diabetes atau Non-Insulin Dependent Diabetes Mellitus” (tidak bergantung pada insulin)

Jenis paling biasa ditemui dan lebih daripada 90% penghidap diabetes adalah penghidap jenis ini.

Biasanya pada orang yang berumur dan berat badan berlebihan.

Masalah kencing manis ketika hamil (Gestational diabetes)

Ia merupakan diabetis yang dikenal pasti pada sebahagian wanita ketika mengandung.

5 persoalan membelenggu pesakit diabetes

1. Adakah penghidap diabetes boleh berpuasa?

Ya, sestengah penghidap boleh berpuasa dengan selamat, tetapi setiap orang adalah berbeza.

 Sebarang keputusan yang anda lakukan perlu merujuk kepada doktor terlebih dahulu kerana pengambilan ubat boleh mempengaruhi anda

. Doktor mungkin menyarankan pelan pemakanan yang bersesuaian untuk anda.

2. Apakah risiko bagi penghidap diabetes yang berpuasa?

i. Paras gula dalam darah rendah (hypoglycemia)

Ia biasanya berlaku kepada mereka yang
mengambil insulin atau pil diabetes tertentu
. Hadkan aktiviti fizikal semasa puasa dan lebih aktif selepas matahari terbenam.

Bincang dengan doktor anda untuk mengetahui jenis ubat yang menjadi puncanya dan cara menanganinya.

Baca juga:

ii. Paras gula dalam darah tinggi (hyperglycemia)

Ia sering terjadi selepas waktu berbuka puasa. Ini kerana semasa berbuka anda mungkin terlebih makan.

Sebaiknya elakkan makanan manis dan pastikan hidangan makanan yang di ambil dalam jumlah yang sederhana.

iii. Dehidrasi

Ia biasanya berlaku semasa puasa pada musim panas. Pastikan anda minum banyak air tanpa gula ketika berbuka dan bersahur, serta elakkan minuman berkafein.

3. Adakah pemeriksaan paras gula dalam darah membatalkan puasa?

Pemeriksaan paras gula tidak membatalkan puasa. Malah ia sangat penting untuk mengetahui paras gula rendah atau sebaliknya.

 Penghidap diabetes disarankan berbuka puasa sekiranya
paras gula sangat rendah (kurang 70 mg/dl).

4. Adakah pengambilan ubat perlu dihentikan?

Tidak. Anda perlu teruskan pengambilan ubat, tetapi tukar masa pengambilan yang sesuai.

Dos juga mungkin akan berubah. Jadi penting untuk berbincang dengan doktor anda sebelum memulakan puasa Ramadan.

5. Bagaimana cara mengawal pemakanan semasa puasa?

Semasa sahur, anda perlu mengambil karbohidrat yang seimbang dengan protein dan lemak bagi membantu memperlahankan kadar penghadaman makanan dan memberi rasa kenyang yang lebih lama sepanjang hari.

Oleh itu, bagi individu dengan masalah kencing manis perlu meniktikberatkan amalan pemakanan sihat sepanjang Ramadan bagi mengelakkan makan secara berlebihan ketika berbuka dan pada waktu malam yang menyukarkan kawalan diabetes.


Jangan Permainkan Orang Yang Takut Kepada Badut! Ini Bukan Dibuat-buat!

Tahukah anda wujdnya penyakit fobia terhadap badut? Fobia ini turut dikenali sebagai coulrophobia.

Dari segi definisi,
coulro
 mempunyai maksud ‘orang yang berjalan di atas batang kayu’ manakala
phobia
 bermaksud fobia atau rasa takut yang amat sangat.

Ketakutan terhadap badut bukanlah sesuatu yang boleh dibawa main. Ia merupakan
satu keadaan serius yang boleh meninggalkan kesan mendalam
 kepada penghidapnya seumur hidup.

Jika anda mahu tahu lebih lanjut, jom ikuti kupasan kami dalam artikel di bawah.

Coulrophobia – takut terhadap badut

Pernahkah anda menonton filem ‘IT’ garapan Stephen King?

Filem ini mengetengahkan karakter badut sebagai sesuatu yang menyeramkan dan menakutkan, mempunyai gigi yang tajam dan makan kanak-kanak, berbeza dengan sifat badut yang kita ketahui.

Badut sepatutnya jadi satu karakter yang kelakar dan menggembirakan. Tiada siapa sangka badut yang berwarna-warni tiba-tiba boleh menjadi igauan ataupun mimpi ngeri kepada segelintir individu.

Tapi, mengapa ada segelintir yang mempunyai penyakit fobia terhadap badut?

Coulrophobia – ataupun rasa takut terhadap badut merupakan satu kondisi sebenar yang menghantui hidup individu yang mempunyai rasa takut yang amat sangat kepada badut.

Walau bagaimanapun, rasa takut atau seram selepas menonton 2 jam tayangan filem tentang Pennywise sang badut pembunuh tidak sama dengan rasa
takut tidak rasional yang dialami oleh penghidap coulrophobia.

Penghidap coulrophobia akan rasa takut yang amat sangat terhadap badut.

Walaupun dalam
Diagnostic and Statistical Manual of Mental Disorders, Fifth Edition
 (DSM-IV) tidak menyatakan coulrophobia secara spesifik, namun takut terhadap karakter dalam kostum ada digariskan di dalam manual tersebut.

Rasa fobia terhadap badut, satu penyakit mental

Seperti mana filem
Jaws
 membuatkan ramai orang takut kepada ikan jerung, dan
Anaconda
 pula takut kepada ular sawa, pengaruh filem boleh jadi faktor utama tercetusnya ketakutan yang tidak munasabah terhadap badut.

Selain itu, rupa paras badut yang tidak normal seperti bibir merah dan kulit putih yang nampak pelik juga boleh mencetuskan rasa ‘bahaya’ dalam diri individu terutamanya kepada kanak-kanak.

Badut pula mempunyai raut wajah yang tidak berubah, senyum yang nampak dibuat-buat dan ekspresi yang statik setiap masa.

Bayangkanlah reaksi segelintir kanak-kanak yang melihat badut melakukan pergerakan yang sepatutnya kelakar, tapi raut wajahnya langsung tak berubah!

Ini akan membuatkan kanak-kanak tersebut jadi keliru dengan badut yang berada di depan matanya.

Signal yang bercampur aduk ini akan buatkan kanak-kanak tersebut rasa takut, panik dan kemudiannya menangis kerana fikir dia mungkin berada dalam bahaya.

Selain itu, sama seperti fobia yang lain, pakar juga percaya fobia jenis ini mungkin berasal dari pengalaman tidak menyenangkan sewaktu kanak-kanak.

Sebagai contoh, seorang kanak-kanak menjadi fobia terhadap badut kerana terserempak dengan badut yang berbau busuk dengan gigi yang kuning ketika melawat sebuah sarkas di tempatnya.

Anda mungkin juga berminat:

Anak Takut Gelap, Raksasa@Hantu? Ketahui Fobia Lazim Bayi, Kanak-kanak & Remaja

Takut Tinggi? Takut Air? Ini Merupakan Jenis Fobia Yang Mungkin Anda Alami

Simptom coulrophobia

Sama seperti fobia-fobia yang lain, individu yang menghidap fobia badut akan mempunyai
rasa takut yang amat sangat apabila berhadapan dengan objek yang mereka takuti.

Selain itu, simptom lain termasuklah:

Berpeluh

Muntah atau mual

Rasa takut

Degup jantung jadi pantas dan nafas laju

Menangis atau menjerit

Rasa marah jika dipaksa berada dalam tempat yang sama dengan badut

Bolehkah penyakit fobia ini dirawat?

Rasa takut terhadap badut akan dirawat sama seperti fobia lain iaitu dengan cara mengelakkan diri dari berjumpa objek yang boleh mencetuskan fobia tersebut.

Mujurlah fobia ini tidak akan membuatkan penghidapnya sukar untuk menjalani hari mereka dengan normal.

Bukan seperti
fobia untuk tidur
 ataupun
fobia ketika berada dalam ruang yang sempit
, coulphobia masih boleh dielakkan dan tidak memberi kesan buruk kepada kesihatan penghidapnya.

Walau bagaimanapun, jika anda rasa anda mempunyai coulphobia dan ingin mendapatkan rawatan lanjut, anda boleh buat demikian dengan melawat klinik ataupun hospital terdekat.

Pesakit fobia jenis coulphobia boleh melalui
terapi kognitif tingkah laku
 untuk membantu mereka kenal pasti rasa takut yang sebenar dan bezakannya dengan rasa takut yang terhasil akibat daripada imaginasi sahaja.

Dalam sesetengah kes, ubat untuk merawat kegelisahan boleh diberikan kepada pesakit untuk bantu melegakan simptom yang mampu membuatkan penghidap fobia ini stres.


Badan Baby Banyak Ruam? Selain Bedak, Mama Boleh Cuba 11 Petua Ini Di Rumah!

Ruam pada badan si kecil mungkin berlaku disebabkan pelbagai faktor. Tetapi adakah terdapat cara lain untuk mengatasi masalah ini selain menggunakan bedak ruam untuk bayi? Teruskan membaca perkongsian artikel ini untuk jawapannya.

Untuk mendapatkan lebih banyak info tentang Keibubapaan, sila dapatkannya
di sini.

Petua merawat selain menggunakan bedak ruam untuk bayi

Bayi mungkin mengalami ruam kerana pelbagai punca. Antaranya
ruam lampin
, tindak balas minyak bayi, ekzema yang disebabkan
kulit kering
, malah mungkin juga kesan jangkitan virus.

Sangat penting untuk ibu bapa memantau ruam yang dialami si kecil bagi memastikan ia tidak menjadi lebih teruk.

Selain penggunaan bedak ruam bayi, ibu bapa mungkin boleh menggunakan petua berikut bagi membantu meredakan
rashes
 yang dialami si kecil.

Kaedah mudah selain
bedak ruam untuk bayi
:

Mampatan sejuk

Mampatan sejuk atau c
old compress
 dapat melegakan
gejala ruam
 yang menyebabkan ketidakselesaan dan membantu mengurangkan keterukannya.

Haba sejuk sangat bagus untuk masalah ruam kerana haba yang terhasil membantu meredakan bengkak dan keradangan.

Untuk mencuba teknik ini, gunakan kain bersih dan lembut yang direndam dalam
air sej
uk, atau anda juga boleh menggunakan alat
cold compress
 yang dijual di pasaran.

Jangan
 meletakkan ketulan ais terus kepada
kulit bayi
! Ia boleh menyebabkan radang dingin (
frostbite
) dan membahayakan kulit halus mereka.

Susu ibu

Susu ibu
, bukan hanya untuk mengenyangkan bayi, tetapi turut mempunyai kelebihan lain.

Hanya sapukan beberapa titis susu badan ke bahagian terjejas dipercayai dapat menyembuhkan ruam sepenuhnya tanpa sebarang tindak balas. Ini kerana susu ibu sarat dengan imunoglobulin yang berperanan dalam memerangi jangkitan.

Selain bedak ruam untuk bayi, boleh gunakan
 minyak:

Minyak zaitun

Minyak zaitun
adalah pilihan yang baik untuk menyembuhkan ruam dan memperbaharui kulit selepas itu.

Sifat antiradang dan antimikrob dalam minyak ini sangat bagus untuk
masalah dermatitis
 yang merengsakan, ruam lampin dan ruam alahan.

Minyak kelapa

Minyak kelapa
 boleh menghidrat dan meredakan ruam. Ia juga membantu melindungi kulit si manja. Minyak ini mempunyai konsistensi yang tebal seperti kebanyakan produk untuk ruam lampin.

Ia melindungi ruam daripada kerengsaan dan pembolehubah luar.
Minyak kelapa dara
 amat disyorkan kerana ia masih mempunyai sifat antiseptik dan antiradang daripada minyak kelapa yang tidak diproses.

Petrolatum

Selain bedak ruam bayi, penggunaan petrolatum juga dapat membantu melegakan ruam.

Petrolatum atau turut dikenali sebagai j
eli pet
roleum adalah campuran minyak mineral dan lilin (
waxes
) yang membentuk bahan seperti jeli separa pepejal (
semisolid jelly-like substance
).

Minyak avokado

Penggunaan minyak ini pada kulit bayi boleh memberi manfaat kerana ia merupakan emolien dan pelembut kulit yang sangat baik. Ia tidak berminyak dan cepat meresap.

Selain itu, ia mempunyai
sifat antioksidan
, merupakan sumber asid lemak pembaikan kulit yang baik serta dapat menenangkan k
ulit sen
sitif.

Baca juga:

Mandian:

Mandian air suam, antara petua selain bedak ruam untuk bayi

Ia mungkin menyejukkan si kecil tetapi masih dapat memberikan keselesaan buat dirinya.

Anda tidak perlu menyabun badan mereka, cukuplah sekadar menyapukan air pada badan untuk mengelakkan
liang pori
 pada kulit menjadi lebih tersumbat.

Biarkan
badan si kecil
 kering secara semula jadi tanpa perlu mengelap dengan menggunakan tuala.

Mandi bersama oat

Selain bedak ruam bayi, penggunaan oat juga dapat membantu kerana ia mempunyai sifat menenangkan kulit dan antiradang.

Jika anda ingin mencuba petua ini, larutkan secawan oat yang dikisar halus ke dalam air mandian suam. Biarkan anak berendam selama 30 minit dan kemudian bilas dengan menggunakan air suam.

Anda juga boleh menambah yogurt dan madu bersama oat untuk merawat ruam pada muka.

Jangan
 menggunakan madu untuk bayi di bawah usia setahun sama ada untuk kegunaan kulit atau mulut kerana ia
berisiko mengembangkan botulisme
.

Remedi tambahan:

Cuka epal

Sifat asid dalam cuka boleh mengurangkan pertumbuhan mikrob, terutamanya kulat.

Terdapat dua cara yang boleh dicuba:

Tuangkan sesudu cuka epal ke dalam mandian anak.

Campurkan cuka dengan air dan sapu ke bahagian terjejas beberapa kali sehari.

Shea butter

Shea butter
 berkrim dan tinggi kandungan asid lemak – penting untuk memastikan kulit bayi sentiasa dilindungi.

Selain mempunyai sifat antikulat, ia juga tinggi v
itamin A
 dan E serta menggalakkan penghasilan kolagen dalam kulit. Ia mempunyai ciri antiradang semula jadi yang membantu menenangkan walaupun pada
kulit paling sensitif.

Daun mambu, kaedah boleh dicuba selain bedak ruam untuk bayi

Daun mambu atau nama lainnya
neem
 dan
margosa
adalah salah satu rawatan rumah semula jadi paling berkesan, yang berfungsi sebagai antiseptik.

Anda hanya perlu mengisarkan daun ini dengan air untuk membentuk konsistensi seperti pes dan sapukan pada kawasan terjejas untuk melegakan kegatalan dan ruam. Ia juga dapat melegakan
gigitan nyamuk
.

Kesimpulan

Selain penggunaan bedak ruam untuk bayi, terdapat pelbagai cara lain yang dapat membantu anda mengatasi keadaan tersebut.

Namun sekiranya petua di atas tidak berkesan, malah ruam si kecil bertambah teruk, berjumpalah
pakar pediatrik
 untuk mendapatkan lebih kepastian dan rawatan yang bersesuaian.


Anda Tergolong Dalam Jenis Darah Apa? Ini Mungkin Penyakit Paling Berisiko!

Kebanyakan orang sudah mengetahui jenis darah mereka dan pasti akan tahu jika memerlukan
sebarang rawatan tertentu seperti pemindahan darah
 atau mempunyai pemindahan organ.

Sebelum kategori darah ditemui pada awal 1900-an, pemindahan darah boleh dan selalunya mempunyai akibat kepada kematian.

Ini kerana sistem imun badan biasanya mengenal pasti dan menyerang antigen (
molekul yang boleh menyebabkan tindak balas imun
) asing sama ada daripada bakteria yang memasuki badan, organ yang dipindahkan atau apa-apa sahaja.

Jenisnya diwarisi daripada ibu bapa anda
, merujuk kepada antigen tertentu  yang terdapat di permukaan sel darah merah anda.

Kumpulan darah ABO berpunca daripada satu gen yang mempunyai tiga variasi: A, B, dan O.

Kategori darah A mempunyai antigen A, jenis B mempunyai antigen B, AB mempunyai kedua-duanya, dan O biasa tidak mempunyainya.

Memahami asas darah

Semua darah mempunyai beberapa blok bangunan yang dikongsi:

Sel darah merah membawa oksigen dan karbon dioksida ke dan dari paru-paru

Sel darah putih adalah sel imun yang menyerang penyerang

Platelet
membeku bersama untuk mengelakkan pendarahan

Plasma memegangnya bersama

Tetapi terdapat perbezaan juga kerana a
da kemungkinan dua antigen-A dan B pada permukaan sel darah merah anda.

Kehadiran atau ketiadaannya,
menentukan kategori darah anda yang diwarisi
, berdasarkan kategori darah kedua ibu bapa anda.

Jenis darah manusia yang utama

Terdapat empat jenis paling utama iaitu A, B, AB dan O
.

Jenis A mempunyai antigen A; jenis B mempunyai antigen B; Jenis AB mempunyai kedua-duanya; jenis O tidak mempunyai.

Anda mungkin sedar bahawa kategori darah anda adalah positif atau negatif, tetapi apakah maksudnya?

Terdapat antigen ketiga, protein yang dikenali sebagai faktor Rh,
yang mungkin juga terdapat pada sel darah merah
.

Sekiranya anda mempunyai protein ini, kategori darah anda adalah positif; jika tidak, kategori darah anda adalah negatif.

Kebanyakan orang mempunyai kategori darah positif.

Kategori darah dan risiko kesihatan buat empunya

Adalah tidak mungkin untuk anda menukar kategori darah.

Tetapi penyelidikan mencadangkan bahawa jenis yang tertentu boleh meningkatkan risiko keadaan yang serius, kata Carla Bell, seorang kaunselor genetik di Pusat Perubatan Wesley, Wichita, Kansas.

Jenis darah manusia adalah
salah satu taksonomi yang lebih misteri
.

Kategori darah juga boleh mendedahkan corak kesihatan peribadi yang kompleks.

Berikut beberapa keadaan kesihatan berkait dengan kategori darah
:

Masalah ingatan (AB berisiko)

Satu kajian mendapati orang yang mempunyai darah AB adalah 82 peratus lebih cenderung mengalami
kesulitan dengan memori, bahasa, dan perhatian
 berbanding dengan orang jenis darah lain.

Salah satu sebab, penyelidik mengesyaki, disebabkan oleh protein pembekuan utama, yang dikenali sebagai faktor pembekuan VIII, yang sebenarnya dapat mengurangkan kualiti aliran darah ke otak, bukannya menutup tapak kecederaan.

Kanser pankreas (bukan O berisiko)

Ia mungkin lebih tepat untuk mengatakan bahawa orang dengan darah O berada pada risiko
kanser pankreas yang lebih rendah
, berdasarkan penyelidik dari Universiti Yale terhadap jangkitan bakteria.

Dalam satu kajian, saintis dari Pusat Kanser Universiti melihat kes-kes spesies bakteria biasa yang dikenali sebagai Helicobacter pylori, atau H. pylori, yang hidup di usus orang.

Mereka mendapati orang yang mempunyai H. pylori lebih cenderung untuk membangunkan kanser pankreas, kerana antigen A dan B membantu bakteria berkembang.

Orang dengan darah O tidak membawa antigen pada permukaan sel darah merah mereka.

Inilah yang membolehkan mereka mendermakan kepada sesiapa sahaja.

Penyakit jantung (AB berisiko)

Satu kajian 2012 dari Universiti Harvard mendapati orang yang mempunyai darah bukan O mempunyai risiko peningkatan penyakit kardiovaskular.

Tetapi mereka yang mempunyai jenis AB adalah yang paling berisiko secara keseluruhan, menunjukkan peluang 23
 peratus lebih besar menderita penyakit jantung
 daripada orang jenis O.

Diabetes (A & B berisiko)

Dalam kajian 2015 di Diabetologia, penyelidik dari Perancis melihat data kesihatan daripada lebih 82,000 wanita dan mendapati bahawa
diabetes jenis 2 lebih cenderung berkembang
 pada mereka yang mempunyai darah A dan B, berbanding jenis O.

Baca lagi artikel berkaitan:

Carta Kencing Manis Untuk Pesakit Diabetes, Ini 3 Jenis Ujian Bantu Uruskan Diabetes!

Tekanan Punca Anda Dapat Diabetes, Betul Ke? Jangan Ambil Ringan 5 Punca Ini!

Biar Kadar Gula Dalam Darah Tinggi Tanpa Rawatan? Hati-Hati, Bimbang Jadi Keracunan Diabetes!

Stres (A berisiko)

Orang yang mempunyai jenis darah A, misalnya, lebih cenderung mempunyai tahap kortisol,
hormon stres yang lebih tinggi di dalam tubuh badan
 mereka.

Jadi, senaman pengurangan tekanan, seperti Tai Chi dan yoga, mungkin lebih bermanfaat mengurangkan ketegangan daripada berlari atau angkat berat sahaja.

Apabila kelenjar adrenal membuang lebih banyak kortisol ke dalam darah, tindak balas tekanan orang semakin meningkat.

Orang dengan jenis A mungkin mendapati diri mereka semakin cemas dan mengalami masalah yang lebih sukar untuk diselesaikan.


4 Keperluan Nutrien untuk Anak Anda Sewaktu Puasa

Anak anda sudah mulai belajar berpuasa? Memperkenalkan anak anda dengan ibadah puasa mungkin penting dilakukan sejak usia muda, sehingga anak anda memahami kewajipan puasa. Namun, jangan lupa bahawa anak anda masih dalam masa pertumbuhan dan perkembangan bahkan keperluan nutrien anak anda masih sangat penting untuk dipenuhi sewaktu berpuasa. Jangan terlalu memaksakan anda anak puasa hingga meningkatkan risikonya mengalami kekurangan nutrien.

Keperluan nutrien anak sewaktu puasa yang perlu dipenuhi

Berikut merupakan beberapa nutrien anak sewaktu puasa yang perlu dipenuhi untuk menyokong pertumbuhan dan perkembangannya.

1. Protein

Protein merupakan salah satu nutrien utama yang wajib dipenuhi sewaktu pertumbuhan anak. Zat ini adalah zat pembangun dan berperanan dalam setiap pembentukan dan pembaikan jaringan tubuh. Anak anda boleh mendapatkan protein dari dua sumber, iaitu sumber haiwan dan tumbuh-tumbuhan. Namun, protein haiwan memiliki kualito yang lebih baik dibandingkan protein tumbuhan kerana kandungan asid amino esensialnya yang lebih lengkap dan banyak.

Contoh sumber protein haiwan adalah ikan, daging, ayam, telur, susu, dan produk susu. Sementara sumber protein tumbuhan adalah tauhu, tempe, kacang soya, kacang tanah, dan kacang-kacangan lainnya. Berdasarkan kajian, keperluan protein anak yang berusia 4-6 tahun adalah 35 gram/hari, sementara anak yang berusia 7-9 tahun memerlupakan pengambilan protein sebanyak 49 gram/hari. Keperluan ini kira-kira setara dengan 2 bahagian makanan sumber protein haiwan dan 2 bahagian makanan sumber protein tumbuhan.

2. Kalsium

Anak anda masih mengalami pertumbuhan tulang yang cepat hingga berhenti apabila mencapai masa remajanya. Disebabkan itu, kalsium sangat diperlukan untuk menyokong pertumbuhan tulang di masa kanak-kanak. Selain pertumbuhan tulang, kalsium juga diperlukan untuk memastikan degupan jantung normal, pembekuan darah, fungsi otot dan saraf.

Beberapa contoh makanan sumber kalsium adalah susu, keju, yogurt, tofu, brokoli, dan lainnya. Anak  yang berusia 4-9 tahun memerlukan kalsium sebanyak 1000 mg/hari, lebih kurang 3 gelas susu sehari.

3. Zat besi

Zat besi juga merupakan salah satu nutrien yang penting bagi anak anda. Kekurangan zat besi boleh menyebabkan anemia. Keperluan zat besi tinggi pada masa kanak-kanak kerana isi padu darah anak lebih banyak seiring dengan tahap pertumbuhannya. Zat besi ini diperlukan oleh sel darah merah untuk mengangkut oksigen ke sel-sel dalam tubuh. Selain itu, zat besi juga diperlukan untuk perkembangan dan fungsi otak.

Daging, ikan, dan ayam merupakan sumber zat besi terbaik. Sayuran, seperti bayam juga dapat memberikan anda keperluan zat besi. Sementara roti, bijirin, dan pasta mengandungi zat besi yang diperkaya. Anak berusia 4-6 tahun memerlukan zat besi sebanyak 9 mg/hari, sedangkan anak berusia 7-9 tahun memerlukan zat besi sebanyak 10 mg/hari.

4. Vitamin A, C, dan E

Ini merupakan vitamin-vitamin yang mempunyai sifat antioksidan, yang dapat membantu tubuh dalam mencegah kerosakan sel akibat radikal bebas. Vitamin ini dapat meningkatkan sistem kekebalan tubuh dan menjaga tubuh daripada infeksi. Vitamin A juga berperanan penting dalam perkembangan penglihatan dan tulang, serta menyokong pertumbuhan sel dan jaringan tubuh anak anda.

Selain itu, vitamin C juga berperanan dalam membantu membentuk dan memperbaiki sel darah merah, tulang, dan jaringan, memperkuat pembuluh darah, membantu penyembuhan luka, dan membantu tubuh menyerap zat besi. Sementara vitamin E berperanan dalam pembaikian DNA dan proses metabolisme dalam tubuh.

Banyakkan makan sayuran dan buah-buahan yang berbeza membantu anak dalam mencukupkan keperluan vitaminnya ini. Contoh, mangga, jeruk, strawberi, tomato, lobak merah, bayam, brokoli, dan lain-lain. Anak anda disarankan mengambil sayuran dan buah-buahan sebanyak 5 bahagian sehari.


6 Fakta Mengejutkan Tentang Diabetes

Diabetes atau kencing manis adalah penyakit yang sangat berleluasa di Malaysia. Ia juga sering dikatakan sebagai salah satu dari penyakit tiga serangkai bagi orang berumur bersama-sama dengan penyakit buah pinggang dan penyakit jantung.

Mari kita lihat 6 fakta tentang diabetes.

1. Diabetes merupakan kebimbangan utama doktor di Malaysia

Mana tidaknya, data menunjukkan bahawa 1 daripada 5 rakyat Malaysia menghidapi diabetes iaitu 20 peratus daripada seluruh rakyat Malaysia. Ini adalah satu angka yang amat membimbangkan.

2. Mengambil gula semata-mata tidak menyebabkan diabetes

Kita mungkin selalu dinasihatkan supaya jangan ambil banyak gula untuk mengelakkan penyakit diabetes. Ia tidak sepenuhnya benar kerana diabetes adalah penyakit yang kompleks melibatkan banyak faktor. Selain gula, genetik, persekitaran dan gaya hidup juga menyumbang kepada diabetes. Sungguhpun begitu, ia tidak menjadi lampu hijau untuk anda ambil banyak gula!

3. Diabetes bukan penyakit berjangkit

Anda tidak perlu risau tinggal bersama pesakit diabetes kerana ia tidak berjangkit seperti batuk dan selesema. Namun, apa yang mungkin boleh berjangkit adalah tabiat makan dan gaya hidup yang boleh menyumbang kepada diabetes.

5. Orang gemuk tidak semestinya akan mendapat diabetes

Walaupun berat badan berlebihan adalah salah satu daripada faktor risiko diabetes, ia bukanlah satu kemestian. Ada orang gemuk yang tidak mengalami diabetes dan ada juga orang kurus yang mendapat diabetes.

5. Diabetes tidak boleh dirawat

Sebaik sahaja seseorang disahkan menghidap diabetes, penyakit tersebut akan kekal selama-lamanya. Rawatan yang diberikan hanya bersifat sokongan dan perlu diteruskan seumur hidup. Sebab itu pencegahan sangat penting dalam diabetes.

6. Suntikan insulin tidak menyakitkan

Jika dilakukan dengan cara dan teknik yang betul, ia tidak sepatutnya menyakitkan. Suntikannya tidaklah dalam seperti suntikan untuk mengambil darah, ia hanyalah di bawah permukaan kulit.

Hello Health Group
 tidak menyediakan nasihat perubatan, diagnosis atau rawatan.


Prediabetes

Pre diabetes bermakna jumlah gula dalam darah anda lebih tinggi dari normal tapi belum cukup tinggi untuk dianggap sebagai diabetes jenis 2.

Definisi

Apa itu Pre diabetes?

Sekiranya anda mengalami pradiabetes, anda mungkin
tidak mampu membuat insulin secukupnya
 selepas makan, atau badan anda tidak bertindak balas sebaiknya pada insulin.

Tanpa intervensi, pre diabetes akan menjadi diabetes jenis 2 dalam 10 tahun atau kurang. Prediabetes boleh merosakkan jantung dan sistem sirkulatori anda
jauh sebelum diabetes jenis 2 berlaku.

Apakah kebarangkalian Pre diabetes?

Pradiebetes adalah penyakit yang biasa terjadi.
Anda boleh mengurangkan menghidap penyakit ini dengan mengurangkan faktor risiko. Sila berjumpa dengan doktor anda untuk maklumat lanjut.

Simptom-simptom

Apakah simptom-simptom Pre diabetes?

Dalam kebanyakan kes, prediabetes tidak mempunyai simptom. Sekiranya keadaan menunjukkan simptom, anda boleh menjangkakan:

Rasa dahaga yang bertambah;

Kekerapan kencing;

Penat;

Penglihatan kabur.

Salah satu tanda biasa mereka yang mengalami prediabetes ialah perubahan warna kulit. Warna kulit merek cenderung menjadi gelap (acanthosis nigricans), terutamanya sekitar leher, ketiak, siku, lutut dan kawasan buku jari.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda perlu menghubungi doktor anda sekiranya mengalami mana-mana satu dari yang di bawah:

Anda mempunyai
berat badan berlebihan
, dengan BMI di atas 25;

Anda tidak aktif;

Anda berusia 45 tahun ke atas;

Anda mempunyai sejarah keluarga diabetes jenis 2;

Anda mengalami diabetes gestasi semasa mengandung atau melahirkan bayi dengan berat lebih dari 4.1 kg;

Anda mempunyai sindrom ovari polisistik – keadaan yang dikarakterkan melalui tempoh menstruasi yang tidak tetap, lebihan pertumbuhan rambut di sesetengah bahagian tubuh dan obesity;

Anda mempunyai tekanan darah tinggi;

Kolesterol lipoprotein berketumpatan tinggi (HDL) anda di bawah 35 milligram per decilitre (mg/dL) (0.9 millimol per liter, mmol/L) atau tahap trigloserida di atas 250 mg/dL (2.83 mmol/L).

Punca

Apakah Punca Pre diabetes?

Saintis belum lagi menjumpai punca bagi pre diabetes. Bagaimanapun, sesetengah mencadangkan bahawa genetik mungkin memainkan peranan dalam meningkatkan faktor risiko pradiabetes.

Ini kerana malfungsi pada gene yang mengawal pemprosesan insulin, menyebabkan badan anda tidak dapat mengurus insulin secara baik. Maka, tahap insulin mengurang, menjadikan gula untuk berkumpul pada saluran darah. Lebihan lemak juga boleh mengakibatkan pre diabetes.

Faktor-faktor Risiko

Apakah yang meningkatkan risiko saya kepada Pre diabetes?

Ada banyak
faktor risiko bagi pradiabetes
, contohnya:

Berat. Mempunyai berat yang berlebihan ialah faktor risiko utama bagi pre diabetes. Ini termasuklah mereka yang mempunyai BMI melebihi 35.

Saiz pinggang. Saiz keliling pinggang yang luas menandakan ketahanan insulin.

Kurang aktif. Semakin kurang aktif anda, semakin tinggi risiko bagi pradiabetes.

Usia. Walaupun pradiabetes boleh berlaku pada mana-mana usia, risiko pradiabetes meningkat seiring usia anda, terutamanya selepas usia 45 tahun.

Sejarah keluarga. Risiko pradiabetes boleh meningkat sekiranya ibubapa atau adik-beradik mempunyai diabetes jenis 2.

Bangsa. Walaupun masih belum jelas mengapa, mereka yang dari beberapa bangsa yang mempunyai darah Asia secara amnya  – termasuklah
 African-American, Hispanic, American Indian, Asian-American atau penetap Pulauan Pasifik – adalah lebih cenderung menghidap pradiabetes.

Diabetes gestasi. Sekiranya anda pernah mengalami diabetes gestasi semasa mengandung, risiko anda kemudian untuk menghidapi diabetes meningkat. Sekiranya anda melahirkan bayi yang berat lebih dari 4.1 kg, anda juga berisiko menghidap diabetes.

Sindrom polisistik ovari. Bagi wanita,
mengalami sindrom polistik ovari
 – keadaan biasa yang mempunyai ciri tempoh menstruasi tidak tetap, penumbuhan bulu berlebihan dan obesity – meningkatkan risiko diabetes.

Tidur. Apnea tidur ialah masalah yang menyebabkan pernafaasan terganggu beberapa kali semasa tidur, mengakibatkan kualiti tidur berkurangan. Mereka yang bekerja bertukar-tukar syif atau syif malam, berkemungkinan menyebabkan masalah tidur, juga mungkin mempunyai risiko yang lebih tinggi untuk pradiabetes atau diabetes jenis 2.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit didiagnosis?

Tiga ujian digunakan untuk diagnosis pradiabetes:

Ujian A1C (juga dipanggil HbA1C, hemoglobin, atau ujian
glycosylated hemoglobin
). Ujian ini bagi mengukur peratusan gula di dalam darah selama 2-3 bulan. A1C yang normal sepatutnya dibawah 5.7 peratus. Kadar A1C antara 5.7 ke 6.4 peratus dianggap sebagai pradiabetes. Kadar peratusan 6.5 peratus atau lebih pada 2 ujian berbeza menandakan anda mempunyai diabetes.

Ujian glukos darah puasa. Doktor anda akan mengambil sample darah anda selepas anda berpuasa (tidak makan) semalaman. Kadar gula dalam darah dari 100 ke 125 mg/dL (6.1 to 6.9 mmol/L) dikira mengalami pradiabetes.

Ujian toleransi glukos oral. Ujian ini juga akan mengukur gula dalam darah selepas anda berpuasa semalaman. Selepas mengambil ukuran kadar, anda akan meminum cecair bergula dan menunggu sehingga gula masuk ke dalam badan. Ujian darah seterusnya akan diambil. Kadar gula dalam darah dari 140 ke 199 mg/dL (7.8 to 11.0 mmol/L) dianggap sebagai pradiabetes.

Bagi semua ujian ini, semakin tinggi nombor jumlah bacaan, semakin bertambah risiko untuk mendapat diabetes jenis 2 pada masa akan datang.

Bagaimana pesakit dirawat?

Sekiranya anda mengalami pradiabetes, rawatan pertama biasanya dengan mengubah gaya hidup. Ini termasuklah mengubah diet dan bersenam secara tetap. Dua kunci perubahan gaya hidup yang membantu mengawal dan menghentikan pradiabetes ialah senaman secara tetap dan penurunan berat. Sekiranya berat badan anda berlebihan, pradiabetes anda lebih cenderung untuk menjadi diabetes.

Sekiranya hasil ujian adalah tinggi tapi tidak terlalu tinggi untuk dipanggil diabetes, anda perlukan medikasi untuk mengawal kadar insulin. Salah satu ubatan biasa bagi pradiabetes ialah metformin (Glucophage).

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menanganinya?

Gaya hidup dan kaedah pengubatan sampingan berikut mungkin membantu anda mengatasi pradiabetes:

Hentikan
merokok;

Cari cara yang selamat bagi menurunkan berat, hanya penurunan sebanyak 5% berat badan adalah cukup untuk membuat perubahan;

Penggunaan herba bagi mengawal kadar gula dalam darah adalah biasa dilakukan bagi mereka yang mengalami pradiabetes. Sesetengah herba biasa digunakan ialah cassia cinnamon, chromium, coenzyme Q10, ginseng, glucomannan, guar gum, gymnema, magnesium, prickly pear cactus, soya dan stevia. Walaupun beberapa bahan ini menunjukkan kesan positif pada cubaan awal, tetapi masih belum ada bukti kukuh mengenai keberkesanan terapi alternatif ini.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Go Green: Anda Mampu Mengubahnya

Peribahasa daripada Amerika berbunyi, “Kita tidak mewarisi bumi ini daripada nenek moyang kita, kita meminjamnya daripada anak cucu kita.” Bumi yang berharga ini tidak akan ada gantinya. Saintis menganggarkan bahawa bumi ini berusia 4.54 bilion tahun. Di sinilah tempat kita lahir, membesar dan akan meninggal suatu hari nanti. Selepas kita sudah tiada, generasi baru pula akan terus hidup di dalamnya. Anda hanya memerlukan langkah mudah demi memelihara tanah warisan ini. Bagaimana ingin mengamalkan gaya hidup
go green
? Ikuti artikel ini sehingga akhir.

1. Kurangkan penggunaan air

Ini adalah asas kepada gaya hidup
go green
. Jangan mandi terlalu lama. Begitu juga dalam membasuh pinggan. Cuba minimakan penggunaan air. Jika ingin basuh baju, pastikan mesin basuh sudah penuh supaya tidak perlu membasuh berulang kali. Ini juga dapat menjimatkan bil air anda. Paling penting, pastikan paip air ditutup dengan rapat!

2. Jimatkan eletrik

Bagi mereka yang menggunakan pendingin hawa, setkan suhu yang lebih tinggi berbanding suhu 16°C dan terpaksa memakai baju tebal. Jangan pula memasangnya sepanjang hari. Jika ada kipas, gunakan juga secara berkala.

Bagi lampu pula, cuba cari lampu jimat eletrik seperti lampu
pendaflour
dan LED berbanding lampu
bulb
biasa. Bila dah buka, jangan lupa matikan suiz sebelum keluar meninggalkan bilik atau rumah.

3. Banyakkan berjalan dan berbasikal

Jika ada ruang untuk berjalan kaki, cuba untuk tidak membawa kenderaan. Jimatkan penggunaan minyak petrol dengan mengambil pengangkutan awam. Selain jimat duit, ia juga lebih sihat untuk persekitaran.

4. Elakkan beg plastik

Sebelum ke pasaraya atau kedai runcit, sediakan beg kain terlebih dahulu. Daripada membiarkan ia tersimpan di rumah, lebih baik digunakan untuk mengisi barang-barang runcit yang dibeli. Beg plastik mengandungi bahan polietilena yang mengambil masa beribu tahun untuk dilupuskan. Tambahan pula, sesetengah pasaraya kini mengenakan cas tambahan bagi setiap beg plastik.

5. Bawa air daripada rumah

Berbanding membeli di kedai, membawa air daripada rumah adalah lebih baik. Selain menjimatkan duit, ia juga dapat mengurangkan bahan buangan di dalam tong sampah. Lebih teruk lagi jika botol tersebut dibuang merata-rata di tepi jalan!

6. Guna semula

Ini lah peluang terbaik untuk menyerlahkan kreativiti anda. Sebelum membuat keputusan untuk membuang barang-barang yang telah digunakan, lihat dahulu jika ia boleh digunakan semula.

Botol air, contohnya, boleh dijadikan tempat letak barang-barang di dalam tandas atau sudu di dapur. Wayar telefon rumah yang lama boleh dibuat sebagai tali ampaian baju. Banyak lagi bahan-bahan lain yang boleh diguna semula. Sudah lah murah, cantik pula tu.

Anda hanya memerlukan sedikit kesedaran dan tindakan kecil untuk melanggan gaya hidup
go green
. Ayuh mulakannya hari ini!


Amalkan 10B Untuk Menangani Stres

1 daripada 4 penduduk dunia mempunyai masalah kesihatan mental. Menurut Laporan Tinjauan Kebangsaan Kesihatan dan Morbiditi (NHMS) 2015, 29.2 peratus rakyat Malaysia berumur 16 tahun dan ke atas mengalami masalah kesihatan mental. Keadaan kesihatan ini telah menjadi kebimbangan utama di seluruh dunia.

Stres mungkin menjadi petanda awal kepada masalah kesihatan mental atau boleh membawa kepada keadaan tersebut. Ia merupakan tindak balas badan yang normal terhadap sebarang perubahan tetapi boleh menjadi bahaya jika tidak dikawal dan diuruskan dengan baik.

10B untuk menangani stres

Anda stres? Amalkan 10B.

1. Bersyukur

Jangan bandingkan hidup anda dengan orang lain. Terima dan nikmati apa yang anda ada.

2. Bernafas dengan teratur

Bernafas dengan dalam dan perlahan membantu membuatkan badan dan diri anda lebih tenang serta merehatkan otot yang tegang.

3. Bicara diri

Refleksi diri membantu anda mencari punca kepada stres dan mencari jalan terbaik untuk menanganinya.

4. Beribadat

Luangkan sedikit masa untuk solat dan beribadat bagi mendapatkan jiwa yang lebih tenang dalam menghadapi sebarang masalah.

5. Berkongsi perasaan

Kadangkala, berkongsi masalah sahaja sudah banyak membantu mengurangkan tekanan walaupun tiada solusi khusus yang diperoleh.

6. Berehat daripada rutin

Rutin harian yang anda lalui setiap hari mungkin menjadi punca kepada tekanan yang anda hadapi. Ambil masa untuk berehat dan bercuti untuk mendapatkan fikiran yang lebih tenang.

7. Berurut

Urut membantu merehatkan otot yang tegang dan memberikan rasa tenang.

8. Beriadah dan 9. Bersenam

Sukan merengsang badan melepaskan hormon endorfin yang membantu mengurangkan stres.

10. Berfikiran positif

Jangan mudah mengalah dan sentiasa mencari peluang yang ada di sebalik ujian yang menimpa diri. Bukan cuba menipu diri sendiri tetapi fokuskan kepada perkara yang anda boleh ubah berbanding terus mengeluh atas apa yang anda tidak boleh ubah.

Gambar ihsan laman facebook Kementerian Kesihatan Malaysia

Kadangkala, stres anda mungkin berpunca daripada perkara yang kecil seperti tertinggal telefon bimbit di rumah, tiada tempat untuk meletakkan kenderaan di pejabat, atau terpijak najis kucing. Jangan biarkan hal-hal seperti ini merosakkan seluruh hari anda. Masih terlalu banyak perkara indah untuk dinikmati di luar sana.


Jangan Selalu Stres, Kalau Tak Nak Muka Berubah Jadi Macam Ini!

Stres yang kita alami bukan hanya boleh memberi kesan terhadap mental, tetapi juga fizikal. Percaya atau tidak, muka stress boleh menyebabkan beberapa perkara berlaku pada wajah anda.

Kami senaraikan beberapa kesan stres pada muka yang mungkin anda tidak sedar sebelum ini.

Apabila tertekan, apakah kesan stres pada muka?

Stres yang dialami sebenarnya boleh meninggalkan ‘parut’ pada wajah anda.

Antara perkara hasil muka stress ialah kedutan pada wajah,
kulit yang kering dan juga tumbuhnya jerawat.
 Keadaan stres yang kronik boleh muncul pada wajah anda dengan dua cara.

Pertama, hormon yang dikeluarkan oleh badan ketika anda mengalami stres boleh menyebabkan perubahan fisiologi yang memberi kesan negatif pada kulit anda.

Kedua, perasaan stres juga boleh menyebabkan tabiat buruk seperti melaga dan mengetap gigi atau menggigit bibir.

Berikut adalah antara kesan stres pada muka yang boleh terjadi.

#1. Muka stress sebabkan jerawat

Apabila anda mengalami tekanan, badan anda akan menghasilkan lebih banyak hormon kortisol.

Kortisol menyebabkan bahagian otak anda yang dikenali sebagai hipotalamus menghasilkan hormon yang disebut hormon pelepasan kortikotropin (CRH).

CRH berperanan merangsang pelepasan minyak sebum dari kelenjar sebum yang berada pada folikel rambut.

Pengeluaran minyak ini yang berlebihan oleh kelenjar sebum dapat membuatkan liang-liang anda tersumbat dan seterusnya mengakibatkan jerawat.

Terdapat satu kajian yang dijalankan pada tahun 2007 yang bertujuan melihat kesan stres terhadap jerawat dalam kalangan pelajar yang berumur antara 22 hingga 24 tahun.

Hasil kajian tersebut mendapati, semakin tinggi tahap tekanan yang dialami,
maka semakin teruk jerawat yang dimiliki oleh pelajar-pelajar tersebut.

Melalui kajian lain yang dijalankan di Korea Selatan pada tahun 2011 pula mendapati, antara faktor yang boleh memburukkan lagi tahap jerawat ialah stres, kekurangan tidur, pengambilan minuman beralkohol dan haid wanita.

#2. Muka stress sebabkan
eye bag
 pada mata

Pembengkakan pada bawah mata atau lebih dikenali sebagai
eye bag ditentukan melalui pembengkakan yang berada di bawah kelopak mata anda.

Ia lebih kerap berlaku dalam kalangan mereka yang telah berusia disebabkan oleh otot yang menyokong mata anda sudah menjadi semakin lemah.

Kulit yang kendur yang disebabkan kehilangan keanjalannya juga boleh menyebabkan
eye bag
 terjadi.

Kajian ada menyatakan,
stres yang disebabkan oleh kekurangan tidur meningkatkan tanda-tanda penuaan pada wajah seperti garis-garis halus
, kurangnya keanjalan dan juga pigmentasi kulit yang tidak sekata.

Kehilangan keanjalan kulit juga menjadi faktor terbentuknya
eye bag
 pada bawah mata anda.

#3. Muka stress sebabkan kulit kering

Stratum corneum adalah lapisan luar kulit anda. Ia mengandungi protein dan lipid yang memainkan peranan penting dalam menjaga sel-sel kulit anda agar kekal terhidrat.

Ia juga bertindak sebagai penghalang yang melindungi kulit di bawahnya.

Apabila stratum corneum anda tidak berfungsi dengan baik, maka kulit anda akan menjadi kering dan gatal.

Menurut tinjauan yang dilakukan pada tahun 2014 yang diterbitkan dalam jurnal
Inflammation & Allergy Drug Targets
, kajian yang dilakukan pada tikus mendapati tekanan mengganggu fungsi penghalang stratum korneum dan boleh memberi kesan negatif kepada pengekalan air kulit.

Ini jelas menunjukkan bahawa stres yang dialami boleh menyebabkan kulit anda menjadi kering disebabkan oleh gangguan terhadap stratum corneum.

#4. Munculnya ruam akibat stres pada muka

Stres yang anda alami berpotensi melemahkan sistem imun anda.

Sistem imun yang lemah boleh menyebabkan ketidakseimbangan bakteria dalam usus dan juga kulit yang disebut sebagai dysbiosis.

Apabila dysbiosis ini berlaku, ia boleh menyebabkan kulit wajah anda mengalami kemerahan dan juga ruam.

Stres diketahui boleh memicu dan memburukkan lagi beberapa keadaan kesihatan sehingga boleh menyebabkan ruam dan
keadaan kulit yang lain seperti psoriasis, ekzema dan dermatitis.

#5. Kedutan pada wajah juga boleh terjadi

Stres yang dialami juga boleh menyebabkan perubahan pada kandungan protein yang terdapat pada kulit anda.

Kesannya, ia akan mengurangkan keanjalan kulit.

Apabila keanjalan kulit telah mula berkurangan dan menghilang, maka kedutan pada wajah akan mula terbentuk.

Tekanan yang dialami juga boleh menyebabkan kening berkerut berulang yang juga boleh menyebabkan kedutan pada wajah.

Kesan lain stres pada wajah anda

Selain daripada hal-hal yang telah dinyatakan seperti di atas, terdapat juga beberapa perkara lain yang boleh berlaku pada wajah anda disebabkan oleh stres.

Antaranya ialah kerosakan pada gigi. Terdapat sesetengah daripada kita yang akan mengetap gigi sewaktu mereka berasa tertekan atau resah.

Apabila ia kerap berlaku, ia boleh menyebabkan kerosakan kekal pada gigi anda.

Selain itu, ada juga kemungkinan bibir anda untuk membengkak apabila anda stres.

Ada yang cenderung menggigit atau mengunyah bibir mereka apabila mereka tertekan dan mengalami stres.

Kesemua hal ini boleh menjejaskan penampilan wajah anda sewaktu anda mengalami stres, terutama jika anda tidak mampu untuk mengawalnya.


Bukan Hanya Lelaki, Wanita Juga Boleh Alami KETAGIHAN Seks! Ini Ciri Orang Gila Seks

Ketagihan seks adalah masalah yang boleh berlaku sama ada kepada lelaki mahupun kaum wanita. Ini perbezaan signifikan ciri-ciri orang gila seks bagi kedua-dua jantina yang perlu difahami.

Bolehkah wanita mengalami ketagihan seks?

Berdekad lamanya, masalah ketagihan ini dipercayai hanya dialami kaum lelaki dan wujud kepercayaan bahawa wanita tidak mungkin akan mengalaminya.

Malah, banyak kajian hanya menunjukkan kesannya pada lelaki dan pengkaji tidak terfikir untuk melihat sama ada masalah tersebut turut boleh berlaku kepada perempuan.

Sehinggalah pada tahun 1980-an, di mana perbezaan
gender
 dalam alkoholisme jelas kelihatan.

Keadaan tersebut membuatkan para profesional mengetahui bahawa kaum wanita mengembangkan ciri
ketagihan alkohol
 yang jauh berbeza daripada lelaki.

Penyelidikan tersebut membawa kesedaran bahawa masalah itu boleh berlaku kepada sesiapa dan ia membentuk manifestasi diri dengan cara yang unik.

Ketagihan seks tidak mengenal jantina

Ini bermakna jika kaum Adam boleh mengalami ketagihan seks, maka kaum Hawa juga berisiko.

Dianggarkan satu per tiga daripada penagih seks adalah wanita dan hanya sekitar satu per lima yang mendapatkan rawatan.

Keadaan ini jelas menunjukkan individu wanita turut menderita kesan sama seperti lelaki.

Pun begitu, gejalanya adalah berbeza.

Lelaki & seks

Apabila seorang lelaki mempunyai ketagihan terhadap seks, dia cenderung
menolak hubungan seksual dengan pasangannya
.

Ini kerana mereka lebih gemar
melakukan hubungan intim tanpa sebarang ikatan emosi
.

Antara beberapa jalan pilihan lelaki adalah:

Melayari pornografi dalam talian dan seks voyeuristik. Voyeurisme didefinisikan sebagai minat untuk memerhatikan individu
menanggalkan pakaian, bertelanjang
 atau
melakukan aktiviti seksual

Melakukan seks kasual atau seks satu malam (
anonymous sex
)

Pelacur

Mengeksploitasi wanita semasa seks

Semua ciri di atas hanya melibatkan sedikit
hubungan emosi
. Ia membolehkan lelaki
memenuhi keinginan seksual
 tanpa terikat dengan sebarang ikatan.

Menariknya, ciri ketagihan seks adalah kesan cara didikan umum masyarakat kepada lelaki, di mana mereka digalakkan untuk tidak terikat dengan emosi atau akan diejek lemah.

Ketagihan seks kaum wanita

Pada masa dahulu, wanita adalah individu yang diharapkan untuk menjadi suri rumah dan perlu patuh serta
memenuhi keperluan suami
.

Walau bagaimanapun, kaum wanita dengan keadaan ini menunjukkan tingkah laku yang bertentangan.

Mereka lebih gemar menguasai lelaki dan mempunyai kawalan sepenuhnya. Bagi wanita ini, tujuan utama seks adalah demi perhatian dan kekuatan.

Bagi memenuhi keinginan mereka, aktiviti berikut akan dilakukan:

Bermain seks peranan (role-playing)
 dalam bilik tidur

Menggoda dan bukannya digoda

Memperdagangkan seks untuk sesuatu barangan

Mengamalkan sadomasochism. Ia adalah apabila seseorang individu mendapatkan keseronokan seksual daripada sadisme (menyakitkan seseorang) dan masokisme (disakiti)

Wanita dengan ketagihan seks ini cenderung bertindak bertentangan dengan norma sosial.

Kesannya terhadap individu

Impak ketagihan seks boleh menjadi sesuatu yang serius.

Menurut
United States Department of Agriculture
 (USDA), kira-kira 38% kaum lelaki dan 45% wanita dengan masalah ini
mempunyai penyakit kelamin (STD)
 kesan daripada tingkah laku mereka.

Kehamilan tidak dirancang
 juga antara kesan sampingan yang biasa berlaku.

Menerusi satu tinjauan, hampir 70% individu wanita dengan ketagihan terhadap seks melaporkan mereka mengalami sekurang-kurangnya satu kehamilan tidak diingini.

Selain itu, ia juga memberikan kesan negatif dalam kehidupan seseorang seperti:

Penurunan hubungan peribadi, sosial dan penglibatan kekeluargaan

Kemerosotan daya tumpuan dan produktiviti di tempat kerja

Kesan fizikal seperti
disfungsi seksual
 atau jangkitan kelamin

Ketagihan ini juga boleh memberi kesan psikologi yang mendalam seperti menimbulkan rasa malu, rasa tidak cukup dan tekanan emosi.

Selain itu, gangguan psikologi juga cenderung untuk berlaku. Antaranya:

Kegelisahan

Kemurungan

Penyalahgunaan bahan terlarang

Masalah berkaitan kawalan impuls dan ketidakseimbangan emosi

Gangguan obsesif-kompulsif

Adakah anda ketagihan seks?

Umumnya, terdapat beberapa gejala yang boleh dilihat untuk mengetahui sama ada anda mengalami masalah ini atau tidak:

Anda berasa tidak berdaya dalam hal melibatkan tingkah laku seksual

Pilihan seksual menjadikan hidup anda tidak terkawal

Wujud rasa malu atau membenci diri atas perbuatan seksual

Anda berjanji pada diri akan berubah tetapi gagal menepati janji tersebut

Terlalu sibuk dengan seks sehingga ia seakan menjadi ritual kepada anda

Sekiranya wujud gejala seperti di atas, mungkin sudah tiba masanya untuk anda mendapatkan rawatan bagi mengatasi ketagihan ini.

Jika mempunyai sebarang keraguan, sebaiknya berundinglah dengan profesional kesihatan untuk melakukan penilaian yang tepat.


Pengambilan Ubat sewaktu Puasa di bulan Ramadan

Berpuasa di bulan Ramadan merupakan kewajipan bagi setiap individu Muslim yang berkemampuan tanpa mengira usia dan keadaan persekitaran. Walaupun mungkin mempunyai kelonggaran tertentu, ramai para pesakit tetap memilih untuk berpuasa.

Jika anda menghadapi penyakit tertentu dan membuat keputusan untuk berpuasa, berikut adalah beberapa panduan pengambilan ubat sepanjang menjalani ibadah puasa agar bebas komplikasi dan tidak memudaratkan anda.

Pengambilan ubat sewaktu Ramadan

Menjaga pesakit yang menjalani bulan Ramadan merupakan cabaran unik bagi pakar kesihatan anda, termasuklah ahli farmasi. Individu yang mengambil ubat untuk sakit kronik perlu menyesuaikan jadual ubat supaya boleh diambil antara waktu berbuka dan sahur.

Untuk ubat-ubatan yang diambil beberapa kali pada siang hari, ahli farmasi anda mungkin akan memilih formulasi yang bertindak lama atau mengubah kekerapan dos sekali atau dua kali sehari. Panduan pengambilan ubat untuk penyakit kronik tertentu seperti penyakit Parkinson, penyakit tiroid dan penyakit jantung telah pun tersedia untuk rujukan profesional. Rujuk doktor atau ahli farmasi anda untuk maklumat lanjut.

Untuk keadaan jangka pendek yang memerlukan rawatan, seperti antibiotik untuk jangkitan atau ubat anti-radang bukan steroid untuk kesakitan, ubat-ubatan dengan dos sekali sehari akan dipilih. Ubat bukan oral seperti suntikan, sedutan, supositori dan titisan mata / telinga biasanya dibenarkan semasa puasa, walaupun terdapat beberapa perkara yang perlu dipertimbangkan.

Untuk keadaan tertentu seperti migrain, perhatian perlu diberi perhatian untuk mengelakkan pencetus, seperti memastikan pesakit sentiasa bersahur, agar kekal terhidrat pada waktu petang dan elakkan pendedahan kepada suhu panas. Bagi individu yang mempunyai tekanan darah tinggi, pesakit perlu mengelakkan dehidrasi, dan doktor akan memaklumkan bagaimana untuk sentiasa mengawasi tekanan darah mereka dan untuk melihat tanda-tanda hipotensi seperti pening dan pitam.

Diabetes adalah salah satu keadaan yang paling sukar untuk dikendalikan semasa Ramadan, dan pesakit diabetes memerlukan pemantauan yang rapat. Kebanyakan pesakit diabetes jenis 2 (86%) dan hampir separuh daripada pesakit diabetes jenis 1 (43%) memilih untuk berpuasa. Kajian mendapati bahawa pesakit diabetes boleh berpuasa, walaupun mereka bergantung kepada insulin. Namun, puasa boleh meningkatkan risiko hipoglisemia dan ketoasidosis. Pesakit diabetes yang mengubah suai ubatnya sendiri lebih cenderung mengalami hipoglisemia yang teruk semasa Ramadan.

Oleh itu, pastikan anda memahami setiap risiko ubat yang diubah suai dan bagaimana pengambilan dos yang sesuai untuk anda. Dapatkan saranan doktor dan jangan mengubah suai dos serta jenis ubat sendiri terutamanya jika anda mempunyai diabetes, untuk mengelakkan kejadian hipoglisemia yang teruk.


Miss V Terasa Gatal-gatal? Ini 5 Penyebab Utama Faraj Wanita Kerap Alami Kegatalan

Miss V gatal memang mengganggu! Bahkan, sebilangan besar wanita mengalaminya pada suatu ketika dalam hidup mereka dan boleh menyebabkan ketidakselesaan.

Apa yang memburukkan lagi keadaan, anda sendiri tidak tahu mengapa ia berlaku…

Miss V gatal mempunyai pelbagai sebab, ia mungkin berkait rapat dengan cara pencucian, alahan atau yang
lebih ditakuti, jangkitan kelamin!

Jika ada pembaca di luar sana yang turut alami masalah kegatalan ini, pastikan kalian ikuti artikel ini dengan lebih lanjut ya. Jom baca!

Jadi… Mengapa miss V gatal?

#1 Anda mengalami jangkitan yis

Salah satu masalah yang paling biasa dialami wanita ketika mereka mengalami gatal-gatal pada faraj adalah jangkitan yis, menurut Dr Audra Williams, Penolong Profesor Obstetrik dan Ginekologi di University of Alabama di Birmingham School of Medicine.

Untuk pengetahuan pembaca, sekitar 75% wanita akan mengalami sekurang-kurangnya 1 jangkitan yis sepanjang hayat mereka.

Jangkitan yis sama seperti namanya, membawa maksud
pertumbuhan kulat di dalam faraj
, di tempat yang tidak sepatutnya, yang boleh menyebabkan ketidakselesaan.

Tambah Dr. Williams, kulat adalah organisma hidup yang menyebabkan jangkitan.

Selain gatal-gatal, simptom jangkitan yis yang lain termasuk
discharge yang
tebal dan putih, seakan yogurt dan mengalami sensasi terbakar ketika anda kencing.

Berita baik, terdapat banyak rawatan
over-the-counter
(OTC) jangkitan yis yang berkesan.

Sekiranya gejala masih tidak hilang setelah rawatan awal, pastikan anda mengunjungi doktor ya!

#2 Vaginosis bakteria

Berbeza dengan jangkitan yis, vaginosis bakteria sebenarnya bukan jangkitan.

Ia berlaku apabila keseimbangan semula jadi bakteria di dalam faraj terjejas, maka pertumbuhan berlebihan bakteria tertentu akan menyebabkan beberapa gejala, termasuk kegatalan faraj.

Selain gatal-gatal, vaginosis bakteria sering menunjukkan simptom lain seperti
keputihan berair yang berbau hanyir.

Sekiranya anda mengalami gejala-gejala ini, temui  doktor segera untuk mendapatkan preskripsi antibiotik yang akan membantu mengembalikan keseimbangan sihat di dalam faraj.

#3 Anda menukar sabun atau membeli seluar dalam baru

Miss V gatal-gatal, tetapi anda tidak mengalami sebarang gejala berkaitan jangkitan yis atau vaginosis bakteria.

Mungkin kalian perlu berhenti sejenak dan bertanyakan diri soalan seperti:

“Apa yang telah saya ubah dalam rutin kebersihan atau pakaian akhir-akhir ini?”

Ini kerana perubahan produk tertentu boleh menyebabkan kondisi yang disebut sebagai dermatitis kontak, di mana kulit anda bertindak balas terhadap alergen atau perengsa, seperti sabun, seluar dalam, losen, pewarna, detergen, atau bahkan tuala wanita.

Menurut Dr. Williams, sebilangan wanita lebih sensitif terhadap produk dengan kandungan pewangi atau pewarna yang mencetuskan reaksi alergi.

Setelah berjaya mengenal pasti perubahan baru yang menjadi punca miss V gatal, hentikan penggunaannya segera dan biasanya, masalah kegatalan akan mula reda.

Bagi penggunaan seluar dalam pula,
panties yang diperbuat daripada material 100% kapas amat disarankan
, ini membolehkan faraj ‘bernafas’ dengan lebih baik.

#4 Melalui fasa menopaus

Bagi kaum Hawa yang sedang menghampiri atau berada pada usia di mana menopaus mula berlaku, menurut
North American Menopause Society,
kegatalan faraj mungkin akibat perubahan hormon semasa dan selepas putus haid.

Selepas menopaus, perubahan hormon para wanita alami boleh menyebabkan
kekeringan faraj dan penipisan kulit
, yang disebut atrofi faraj (
vaginal atrophy
).

Untuk mengatasi masalah ini, anda boleh cuba pelembap faraj OTC, yang tersedia dalam bentuk krim dan
suppository
(objek dimasukkan ke dalam badan, selalunya di bahagian rektum).

#5 Anda mungkin mengalami… jangkitan kelamin!

Walaupun jarang berlaku, jangkitan kelamin (STD) masih merupakan antara pemicu yang difikirkan oleh pakar sakit puan apabila anda mengalami gatal-gatal pada faraj.

Satu jenis jangkitan kelamin khususnya, adalah
trichomoniasis
atau
Trich
, disebabkan oleh parasit
Trichomoniasis

vaginalis
 dengan anggaran sebanyak 3.7 juta orang di A.S. dijangkiti, menurut CDC.

Tambah Dr. Williams lagi,
trichomoniasis cenderung menyebabkan lebih banyak keputihan
 dan gejala faraj.

Rawatan
trich
 terdiri daripada ubat oral dan berupaya untuk sembuh dengan cepat sebaik sahaja anda mula mengambilnya, walaupun anda boleh dijangkiti semula.

Sekiranya ragu-ragu, lakukan pemeriksaan!

Memerhatikan sama ada simptom dialami bertambah baik atau sebaliknya usai rawatan adalah amat penting.

Jika ia masih berlarutan, segera lakukan konsultasi bersama doktor kerana dikhuatiri terdapat masalah yang lebih serius yang perlu dikenal pasti.

Tahukah anda,
kegatalan faraj yang berterusan
 malangnya boleh menjadi tanda kanser vulva!

Walaupun bentuk barah ini jarang berlaku, miss V gatal adalah antara gejalanya.

Oleh itu, usah abaikan simptom ini dan ambil tindakan sewajarnya agar masalah kegatalan faraj dapat dihilangkan.


Ibu Hidap Barah Payudara, Bolehkah Menyusukan Bayi? Ada Sebarang Kesan Pada Si Manja?

Didiagnosis dengan barah payudara merupakan mimpi ngeri untuk setiap wanita, bahkan dirasakan seolah-olah hukuman mati.

Lagi perit apabila berita ini diketahui ketika
masih mempunyai anak kecil yang menyusu badan
. Perasaan pasti bercampur-baur, risau kesihatan anak terjejas, tetapi kasihan pada si kecil yang dahagakan susuan ibu.

Persoalannya, selamatkah penyusuan bayi untuk wanita yang mempunyai barah payudara? Teruskan membaca ya!

Barah payudara dan penyusuan bayi

Para ibu yang didiagnosis dengan barah payudara dan baru melahirkan si kecil pasti akan berasa sedih dan rendah diri kerana menganggap mereka tidak akan dapat menyusukan bayi.

Sebenarnya, penyusuan bayi selepas rawatan selalunya SELAMAT untuk anda dan bayi anda SELAGI anda tidak menjalani kemoterapi atau mengambil ubat terapi hormon seperti tamoxifen.

Ubat terapi barah payudara seperti tamoxifen atau trastuzumab boleh hadir dalam susu anda, dan menjejaskan kesihatan serta perkembangan bayi anda.

Berundinglah dengan doktor anda mengenai jangka masa anda harus menunggu selepas kemoterapi anda berakhir sebelum selamat menyusukan bayi anda.

Pasca pembedahan payudara dan penyusuan bayi

Sekiranya anda telah menjalani pembedahan pada payudara yang terlibat,
anda boleh menyusui si kecil anda dengan menggunakan payudara yang sihat.

Namun begitu, ia juga bergantung dengan jenis pembedahan yang dijalankan ke atas anda.

Jika anda
masih susah untuk menghasilkan susu badan setelah beberapa kali menyusukan atau mengepam
, silalah berunding dengan doktor untuk mendapatkan rawatan yang sesuai.

Boleh ke bayi saya mendapat kanser juga?

Jangan risau, barah payudara tidak akan menjangkiti si kecil anda melalui penyusuan badan. Jika anda masih dapat menghasilkan susu di bahagian payudara yang terlibat, anda boleh menyusukan bayi anda seperti biasa.

Namun, terdapat kemungkinan yang bayi anda akan menolak susu dari payudara yang terjejas. Hal ini
kerana rasa susu selalunya berubah atau bekalan susu menurun
 disebabkan pertumbuhan sel-sel dan tisu barah.

Prosedur diagnostik, ada kesan sampingan ke?

1. Teknik pengimejan

Pengimejan diagnostik untuk barah payudara seperti mamografi,
 X-ray, MRI, skan CT , skan PET dan sebagainya tidak invasif serta tidak menjejaskan pengeluaran atau keselamatan susu anda.

Bahan kontras yang digunakan untuk teknik pengimejan adalah selamat dan tidak akan hadir dalam susu anda. Oleh itu, ia tidak akan mengganggu proses penyusuan bayi.

2. Aspirasi jarum

Prosedur ini selalu dijalankan untuk membuang kandungan sista dan bengkak susu. Ia tidak akan menjejaskan pengeluaran mahupun kualiti susu anda.

3. Biopsi

Biopsi ialah satu pembedahan kecil di mana tisu barah akan dikeluarkan untuk tujuan analisis diagnostik
.

Prosedur ini boleh merosakkan saluran atau saraf laktasi bergantung kepada teknik, jumlah tisu yang dikeluarkan dan lokasi pemotongan.

Pemotongan di bahagian kuadran payudara atas dan dalam biasanya paling selamat, sementara pemotongan di sekitar areola boleh merosakkan tindak balas saraf yang mempengaruhi pengeluaran susu.

Parut atau jangkitan dari biopsi juga boleh membahayakan tisu yang menghasilkan susu badan anda. Sekiranya jangkitan berlaku, ia boleh dirawat dengan antibiotik yang selamat untuk penyusuan bayi.

Terapi barah payudara dan penyusuan bayi

1. Terapi radiasi

Terapi radiasi boleh merosakkan tisu penghasilan susu dan berkemungkinan mengurangkan keupayaan pengeluaran susu, kadang-kadang sepenuhnya.

Walau bagaimanapun, payudara yang tidak menerima radiasi tidak akan terjejas dan selamat untuk penyusuan bayi.

2. Kemoterapi

Penyusuan bayi semasa kemoterapi sangat tidak dibenarkan
 kerana ubat-ubatan yang digunakan untuk membasmi sel barah payudara sangat toksik dan boleh dipindahkan ke dalam susu.

Penyusuan susu ibu setelah kemoterapi selesai kemungkinan boleh dilakukan bergantung kepada ubat-ubatan yang digunakan.

3. Pembedahan barah payudara

a) Lumpektomi

Kemampuan anda untuk berjaya dengan penyusuan bayi menggunakan payudara yang terjejas bergantung kepada jumlah tisu dikeluarkan dan sama ada anda menerima radiasi atau tidak.

Sebilangan besar wanita selepas lumpektomi dapat menghasilkan sedikit susu dari bahagian payudara yang dirawat.

b) Mastektomi tunggal

Bagi mastektomi tunggal, penyusuan bayi dari payudara yang tidak terjejas boleh dijalankan
.

Banyak pakar beranggapan meskipun pada awalnya penghasilan susu terhad, tetapi dengan penyusuan dan pengepaman yang kerap, anda mungkin dapat menyusukan si kecil dengan jayanya.

c) Mastektomi berganda

Oleh sebab tiada saluran susu yang tersisa, anda tidak akan dapat menyusukan bayi anda.

Konklusi

Buat para ibu yang mengalami keadaan sebegini, janganlah berputus asa ya! Berbincanglah dengan pasangan, ahli keluarga dan doktor anda untuk mendapatkan penyelesaian terbaik untuk anda dan bayi.


Nyamuk Aedes: Tak Kenal Maka Tak Cinta

Sebut sahaja demam denggi, pastinya kita tidak boleh mengelakkan diri daripada bercakap tentang nyamuk aedes. Ingin mengenalinya aedes dengan lebih lanjut? Sila baca artikel ini untuk ketahui beza nyamuk aedes dan nyamuk biasa.

Apakah itu nyamuk aedes?

Ia adalah sejenis nyamuk yang bertanggungjawab
membawa virus denggi ke dalam darah manusia,
 seterusnya menyebabkan demam denggi. Terdapat beberapa jenis aedes:

Aedes aegypti
 – ini adalah jenis utama.

Aedes albopictus
.

Aedes polynesiensis
.

Aedes scutellaris
.

Selain denggi,
Aedes aegypti
juga merupakan nyamuk yang bertanggungjawab membawa penyakit lain seperti
demam kuning dewasa
 (
yellow fever
),
chikungunya
 dan Zika.

Bagaimana ia membesar?

Ramai sudah maklum bahawa air bertakung adalah tempat pembiakan nyamuk. Telur akan dilepaskan oleh nyamuk betina pada sudut bekas air bertakung tersebut sebelum ia menetas menjadi jentik-jentik dalam tempoh 2 hingga 7 hari. Dalam tempoh seminggu, jentik-jentik berubah menjadi kepompong, seterusnya menjadi nyamuk selepas 2 hari.

Keseluruhannya, nyamuk hanya memerlukan masa antara 11 hingga 16 hari sahaja untuk menjadi seekor nyamuk dewasa. Jika air yang bertakung tidak dibuang atau ditutup lebih daripada 3 minggu, sudah tentu nyamuk akan sempat membesar. Sebab itu, periksa rumah anda setiap minggu atau dua minggu.

Nyamuk dewasa pula boleh hidup antara 2 minggu hingga sebulan, bergantung kepada keadaan cuaca. Nyamuk yang berada di dalam rumah secara amnya mempunyai jangka hayat lebih lama kerana tidak terlalu terkesan dengan perubahan cuaca di luar.

Bagaimana nyamuk aedes menyebabkan demam denggi?

Demam denggi disebabkan oleh virus denggi
. Nyamuk aedes pula menjadi orang tengah yang membawa virus ini ke dalam darah manusia. Menariknya, virus yang dibawa oleh nyamuk ini diambil daripada darah manusia lain.

Bagaimana ia berlaku?

Apabila ada manusia yang dijangkiti virus dan menghidap demam denggi, darahnya mengandungi virus denggi.

Jika nyamuk aedes betina (bukan jantan) menghisap darah orang tersebut, virus akan masuk ke dalam saluran permakanan nyamuk terbabit, seterusnya ke kelenjar air liur dalam tempoh 8 hingga 12 hari.

Selepas daripada tempoh ini, nyamuk betina tersebut boleh menjangkiti orang lain semasa menghisap darah.

Oleh sebab itu, setiap kali ada kes demam denggi, notifikasi akan diberikan kepada Pejabat Kesihatan Daerah agar tindakan boleh diambil untuk
menghapuskan nyamuk di kawasan terbabit
 yang mungkin mengandungi virus di dalam badannya. Langkah ini bertujuan mengelakkan orang lain dijangkiti.

Bagaimana ingin mengenali nyamuk aedes daripada nyamuk biasa?

Pertama, lihat pada badan dan kakinya. Ia sangat mudah untuk dikenali kerana mempunyai belang hitam dan putih di badan dan kaki. Anda juga boleh memeriksa air bertakung di kawasan rumah anda. Jika terdapat jejentik, berkemungkinan besar ia adalah milik nyamuk aedes dan bukannya nyamuk biasa.

Selain itu, aedes mempunyai tabiat istimewa, iaitu ia cenderung untuk menggigit di waktu siang berbanding waktu malam yang kebiasaannya kurang aktif. Jadi, sila berhati-hati jika anda digigit nyamuk di waktu siang.


5 Fakta Mengenai Onani Yang Lelaki Wajib Tahu! No #3 Paling Mengejutkan!

Jom sama-sama kita ikuti artikel ini untuk tahu lebih mendalam tentang fakta onani yang remaja lelaki perlu tahu dari segi kesihatan!

Bagi kebanyakan individu, perbuatan onani atau melancap adalah satu perkara yang normal dan biasa dilakukan terutamanya kepada golongan remaja lelaki.

 Mereka beranggapan bahawa perbuatan ini hanya sekadar kelakuan yang ringan untuk memuaskan nafsu mereka tanpa melibatkan apa-apa kemudaratan terhadap kesihatan mereka.

Untuk mendapatkan lebih banyak info tentang Kesihatan Lelaki, sila dapatkannya
di sini.

5 fakta onani yang remaja lelaki wajib tahu!

Hakikatnya,
memang ramai yang mempunyai tabiat buruk ini terutamanya remaja lelaki
 kerana hanya memikirkan keseronokan sementara tanpa memandang berat aspek dosa dan pahala.

Ini kerana, beronani adalah satu perbuatan yang dilarang dalam agama Islam. Pun begitu, ia kini sudah dianggap sebagai sesuatu norma dalam masyarakat moden.

Dalam erti kata yang lain, ia sudah berubah menjadi satu kebiasaan dalam kalangan masyarakat kita. Pun begitu, beberapa perkara perlu diketahui oleh golongan remaja lelaki mengenai onani ini.

Sila teruskan pembacaan untuk tahu beberapa fakta onani yang kalian wajib tahu!

#1. Lelaki melancap mempunyai risiko yang tersendiri

Perbuatan ini sememangnya tidak mempunyai risiko yang tinggi kerana ia adalah perlakuan seks yang paling selamat.
Tidak ada lagi individu yang mengalami STD disebabkan oleh melancap
.

Namun begitu, perbuatan onani yang terlalu kerap boleh menyebabkan kerengsaan pada kulit alat kemaluan dan membuatkannya bengkak. Jika ia terjadi, segera berjumpa dengan doktor.

#2. Onani tidak mendatangkan manfaat seperti hubungan seks

Kajian menunjukkan bahawa
hubungan seks akan mendatangkan manfaat terutamanya kepada lelaki
. Ia dapat menstabilkan tekanan darah serta menjamin kesihatan jantung dan prostat
.

Namun begitu, manfaat ini hanya akan diperolehi melalui
hubungan seks
 bersama pasangan sahaja, bukan melalui perbuatan onani.

#3. Tidak ada kiraan normal untuk beronani

Menurut seorang pakar dalam bidang seksologi, Logan Levkoff, perlakuan onani bergantung sepenuhnya kepada individu itu sendiri.

Tidak ada waktu, kadar dan tempoh spesifik yang dinasihatkan untuk melakukannya atau tidak. Oleh itu, anda sebagai seorang remaja lelaki yang sudah matang mampu untuk membuat keputusan anda sendiri.

#4. Onani tidak akan merosakkan hubungan anda bersama pasangan

Perbuatan onani sebenarnya hanya akan dilakukan oleh remaja lelaki
ketika mereka sedang membujang dan tidak mempunyai kena mengena dengan pasangan mereka.

Perbuatan ini bukan semata-mata terdorong oleh keinginan seksual, namun ia juga merupakan satu rutin untuk menghilangkan stres atau memudahkan remaja lelaki
untuk tidur.

#5. Melancap dapat membantu kehidupan seks kelak

Menerusi perbuatan onani, lelaki akan mula belajar mengenai seks. Ia dapat memberi mereka pengalaman dan pengetahuan yang diperlukan
 untuk mengetahui apa yang mereka suka atau tidak semasa melakukan seks
.

Ini sangat penting kepada remaja lelaki dan pasangannya agar mereka dapat meniti kehidupan seks yang indah apabila berkahwin kelak.

Namun begitu, pilihan sebenarnya terletak di tangan anda. Sebagai seorang individu yang beragama islam, perbuatan ini jelas sekali haram untuk dilakukan.

Sebaiknya, pertimbangkan setiap baik dan buruk perbuatan onani ini sebelum memutuskan untuk melakukannya!


Bagaimana Menghadapi Penyakit Kanser Ovari

Didiagnosis dengan kanser merupakan satu permulaan kepada perjalanan yang penuh cabaran emosi, psikologi dan fizikal. Sukar untuk menempuhi semua cabaran dan anda mungkin mendapati diri anda bagaikan hilang punca dan lemah semangat. Walau sesukar mana pun, katakan kepada diri untuk tidak tunduk kepada kanser. Hakikatnya, ramai wanita yang berjaya mengatasi perubahan yang berlaku selepas didiagnosis dengan menumpukan kepada perkara yang penting dalam hidup mereka. Hidup dengan kanser bukan sesuatu yang mustahil jika anda mengetahui caranya. Artikel ini akan membantu anda untuk bagaimana menghadapi penyakit kanser ovari.

Mengendalikan perasaan

Apabila menerima perkhabaran mengenai kanser, anda mungkin akan melalui pelbagai tahap emosi seperti takut, marah, keliru, kecewa, rasa bersalah dan sebagainya. Emosi anda akan berubah atau menjadi tegang sepanjang dan selepas rawatan. Sesetengah wanita mendedahkan bahawa masa yang paling teruk adalah selepas rawatan, manakala terdapat juga yang merasa tertekan ketika proses rawatan. Mungkin dari masa ke masa, anda putus harapan dan merasakan tiada apa yang boleh anda lakukan selain bergantung harap kepada doktor dan nasib. Ia adalah satu perasaan normal, tetapi pemikiran negatif boleh menjejaskan anda dan merebak ke individu di sekeliling anda. Tanamkan dalam diri bahawa perasaan negatif yang anda rasakan ini akan terhakis dengan masa, tetapi anda perlu berusaha untuk mengatasi emosi anda terhadap individu di sekitar anda dan membenarkan mereka membantu anda untuk kekal positif.

Perubahan fizikal

Pesakit kanser akan mengalami beberapa simptom dan perubahan fizikal, sama ada disebabkan oleh kanser itu sendiri atau kerana kesan sampingan rawatan kanser. Beberapa simptom umum adalah seperti:

Loya dan muntah

Hilang selera makan

Kesakitan

Abdomen bengkak

Keguguran rambut

Menopaus

Kelesuan

Sembelit

Tidak semua wanita merasai atau mengalami simptom ini. Pesakit perlu berbincang dengan profesional kesihatan jika terdapat kesan atau simptom yang muncul.

Memahami penyakit dihadapi

Fahami tentang penyakit dan rawatan akan membantu anda untuk mengetahui apa yang harus anda jangkakan dan bersedia secara fizikal dan mental untuk rawatan. Anda boleh mendapatkan pelbagai maklumat tentang jenis penyakit kanser dan rawatan yang diperlukan dari internet. Walau bagaimanapun, adalah dinasihatkan untuk anda merujuk profesional dan pakar. Berbincang secara terbuka dan jujur dengan mereka tentang situasi anda, agar mereka dapat memberikan nasihat yang berguna tentang apa yang anda boleh lakukan untuk membantu diri anda dan bersedia mempersiapkan diri untuk menghadapi sebarang masalah yang mungkin berlaku.

Tip untuk mendapatkan maklumat terbaik apabila berjumpa doktor:

Sediakan senarai soalan

Bawa seseorang untuk membantu anda mengingati segala maklumat yang diperolehi

Sertai kumpulan sokongan

Sertai kumpulan sokongan adalah peluang terbaik untuk bertemu dan berbincang secara terbuka mengenai kanser dan mendengar pengalaman daripada individu yang pernah melalui situasi yang sama. Perkongsian dan meluahkan apa yang dirasa membantu pesakit untuk kurang merasa tertekan dan menjadi lebih optimistik tentang masa hadapan.

Jika anda tidak gemarkan kumpulan sokongan, tidak mengapa. Terdapat sesetengah wanita yang lebih gemarkan untuk mendapat sokongan satu sama lain daripada individu yang pernah lalui situasi yang sama.

Sukar untuk mengendalikan kanser dari aspek cabaran fizikal dan mental. Anda harus mempersiapkan diri dengan pengetahuan tentang penyakit, simptom dan rawatan agar anda tidak merasa terkejut dan lebih bersedia.

Hello Health Group
 tidak memberikan nasihat, diagnosis atau rawatan perubatan.


5 Latihan Untuk Mengeluarkan Kebaikan Anda

Menunjukkan cinta dan kebaikan kepada orang lain adalah penting. Setiap orang akan berasa gembira dan anda akan menerima kebaikan sebagai balasan.

5 latihan harian untuk mengeluarkan kebaikan anda

1. Berhenti seketika di lampu merah

Setiap kali anda berhenti di lampu merah, tarik nafas dalam dan fikirkan ucapan terbaik kepada diri anda dan orang lain. “Semoga saya gembira dan selamat. Semoga saya hidup senang.” Teruskan mengucapkan kata-kata tersebut di dalam diri anda sehingga lampu isyarat berubah warna. Apabila sampai ke perhentian seterusnya atau lampu merah, ulang latihan tersebut.

2. Membina hubungan dengan penjaga kedai

Apabila anda membeli di kedai runcit, beratur untuk membeli tiket pawagam atau mengisi minyak, buatkan diri anda berinteraksi dengan orang lain. Dari dalam, keluarkan ucapan yang baik kepada mereka. Dengar semasa mereka bercakap dan berikan senyuman yang manis. Teguran ringkas sudah cukup untuk membuatkan orang berasa lebih terbuka dan sayang. Dengan berhubung dengan mereka, anda berhubung dengan diri anda yang terbaik.

3. Lanjutkan kepada rakan seperjalanan anda

Iika anda menggunakan bas, keretapi atau kapal terbang secara berkala, bawa semua orang yang anda bersama anda dalam perjalanan kepada kesedaran dan cerminkan tentang bagaimana mereka, seperti anda, berkongsi suka dan duka dan inginkan kegembiraan, ketenangan dan jauh dari kesengsaraan. “Semoga anda gembira. Semoga anda selamat. Semoga anda bebas dari bahaya. Semoga anda hidup senang.”

4. Dengar bunyi telefon

Pada hari ini, kita menerima banyak emel dan peringatan kelendar. Jangan biarkan ia membuatkan anda tertekan. Sebaliknya, anda boleh menggunakannya sebagai petanda untuk melakukan kebaikan. Setiap kali anda mendengar bunyi atau melihat peringatan, ambil nafas dalam dan fikirkan tentang kebaikan. Latihan ini boleh dilakukan semasa mandi. Rasakan air di badan anda, berhenti seketika, ambil nafas dan hantarkan kepada anda dan orang lain fikiran tentang kebaikan tersebut.

5. Berhubung dengan mereka yang memerlukan

Apabila anda bertemu dengan mereka yang memerlukan di tepi jalan, berhenti seketika dan tanyakan kepada mereka tentang keadaan mereka. Cuba sebaik mungkin untuk membantu mereka jika boleh. Memberikan sumbangan atau meliabtkan diri dalam aktiviti kebajikan juga merupakan idea yang baik.

Latihan-latihan ini tidak susah dan boleh dilakuka di mana-mana sahaja, pada bila-bila waktu samada di rumah, tempat kerja atau bersama kawan-kawan. Dengan sedikit kesabaran, anda boleh mula melalukannya sepanjang hari dan sepanjang hidup anda kerana di akhirnya, apa yang anda yang orang di sekeliling anda ada ialah kebahagiaan

Mengajar Anak dengan Kebaikan


Menarik! Ada Cara Nak Rawat Fibroid Tanpa Bedah, Boleh Tingkatkan Rangsangan Seks Juga!

60% hingga 65% wanita mengalami fibroid di usia 50 tahun. Sekarang, ada beberapa jenis rawatan yang boleh dijalankan untuk mengubatinya, tidak terkecuali rawatan fibroid tanpa pembedahan seperti embolisasi fibroid.

Embolisasi fibroid,
uterine fibroid embolization
 (UFE) adalah prosedur invasif minimum yang digunakan untuk merawat tumor fibroid yang menjadi
pemicu pendarahan haid berat, senggugut teruk, dan tekanan pada pundi
 kencing atau usus.

Apa yang menariknya, ia dikatakan berupaya meningkatkan rangsangan seks pasca rawatan!

Ingin tahu dengan lebih lanjut, ayuh kita kenali penyakit fibroid terlebih dahulu!

Untuk mendapatkan lebih banyak info tentang Fibroid Rahim, sila dapatkannya
di sini.

Apa itu fibroid?

Fibroid adalah pertumbuhan abnormal yang terbentuk di dalam atau pada rahim wanita.

Kadangkala, tumor ini boleh menjadi agak besar dan menyebabkan rasa sakit perut yang teruk dan pendarahan haid berat.

Dalam kes lain, mereka mungkin tidak akan menimbulkan tanda atau simptom sama sekali.

Pertumbuhan fibroid juga selalunya bersifat benign (bukan kanser),
 pun begitu puncanya masih belum diketahui.

Untuk makluman, fibroid juga dikenali dengan nama:

Fibromas

Leiomyoma

Myoma

Mioma rahim

Fibroid rahim, apa punca?

Malangnya, hingga kini masih tidak jelas punca di sebalik pertumbuhan fibroid, tetapi beberapa faktor boleh mempengaruhi pembentukannya, seperti:

#1 Hormon

Estrogen dan progesteron merupakan hormon yang dihasilkan oleh ovari.

Mereka memicu pertumbuhan lapisan rahim tumbuh pada setiap kitaran haid dan boleh merangsang pembentukan fibroid.

#2 Sejarah keluarga

Ya, faktor genetik serta
keturunan keluarga juga mungkin memainkan peranan!

Jika ibu, kakak, atau nenek anda mempunyai sejarah kondisi ini, anda juga berisiko menghidapnya.

#3 Kehamilan

Kehamilan meningkatkan pengeluaran estrogen dan progesteron di dalam badan anda.

Hal ini boleh membuatkan fibroid terbentuk dan berkembang dengan cepat semasa hamil.

Bagaimana fibroid didiagnosis?

Sebelum kita kupas mengenai rawatan fibroid tanpa pembedahan dengan lebih lanjut, mari kita fahami proses diagnosis fibroid dilakukan terlebih dahulu.

Untuk diagnosis yang tepat, anda perlu
berjumpa pakar sakit puan untuk menjalani ujian pelvis.

Ujian ini digunakan untuk memeriksa keadaan, ukuran, dan bentuk rahim anda. Anda mungkin juga memerlukan ujian lain, merangkumi:

MRI pelvis

Ujian pencitraan mendalam ini menghasilkan imej rahim, ovari, dan organ pelvis yang lain.

Ultrabunyi

Ultrabunyi menggunakan gelombang bunyi frekuensi tinggi untuk menghasilkan imej rahim di skrin.

Ini akan membolehkan doktor anda melihat struktur dalamannya dan sebarang kewujudan fibroid.

Manakala,
ultrabunyi transvaginal pula (dimasuk ke dalam faraj),
 mungkin dapat memberikan gambaran yang lebih jelas.

Rawatan fibroid tanpa pembedahan

Penderita fibroid rahim telah melaporkan peningkatan dalam kualiti kehidupan seks mereka dan kelegaan simptom yang ketara selepas setahun menjalani sejenis rawatan fibroid tanpa pembedahan, iaitu embolisasi fibroid rahim, menurut kajian di Perancis.

Menurut kajian terbabit, hampir 8 daripada 10 wanita yang menyertai tinjauan tersebut melaporkan perubahan positif dalam fungsi seksual, keinginan, keghairahan dan kepuasan usai rawatan setahun.

Tambah lagi, didapati kira-kira 9 daripada 10 wanita mempunyai kualiti hidup secara menyeluruh yang lebih baik!

Rawatan fibroid tanpa pembedahan,
UFE bukanlah kaedah perawatan yang baharu,
 menurut Dr. Marc Sapoval, salah seorang penulis bersama kajian.

Dr. Sapoval memegang pangkat Profesor Radiologi Klinikal di Hopital Europeen Georges Pompidou, Paris.

Tambah beliau, perkara baharu yang diketengahkan dalam ini adalah fokus terhadap fungsi seksual.

Wanita dengan masalah fibroid acap kali menderita gejala dan ketidakselesaan yang ketara, kata Dr. Sapoval.

Gejala ini mungkin merangkumi pendarahan haid yang berat, sakit semasa berhubungan seksual, sakit pelvis, belakang dan kaki.

Histerektomi, kaedah pembuangan rahim menjadi satu-satunya rawatan yang dapat menjamin agar fibroid tidak akan berulang. Tetapi itu bukanlah satu-satunya pilihan rawatan yang ada.

UFE, juga dikenali sebagai embolisasi rahim, adalah salah 1 alternatif untuk pembedahan.

Untuk prosedur tersebut, ahli radiologi intervensi membuat belahan kecil pada kulit pangkal paha atau pergelangan tangan. Tiub nipis kemudian dimasukkan ke dalam arteri di bahagian atas kaki.

Menggunakan
real-time imaging,
 tiub tersebut disalurkan ke arteri rahim, yang membekalkan darah ke rahim, jelas para penyelidik.

Kemudian, zarah bersaiz pasir bakal dilepaskan, menyekat aliran darah ke arteri kecil yang memberi ‘makan’ kepada fibroid.

Jadi, apabila bekalan darah terputus, ketumbuhan akan mengecut dan mati!

Kajian itu melibatkan lebih daripada 260 wanita daripada 25 pusat di seluruh Perancis yang menjalani prosedur embolisasi.

Peserta menyelesaikan penilaian berkaitan fungsi seksual dan kualiti hidup mereka sebelum dan 1 tahun selepas prosedur.

Pada mulanya, 189 wanita
melaporkan pendarahan haid yang tidak normal.
 Juga, lebih daripada 170 wanita mengalami kesakitan akibat fibroid, menurut kajian.

Tetapi setahun selepas rawatan, hanya 39 pesakit yang melaporkan pendarahan tidak normal dan hanya 42 orang yang masih mengalami sakit pinggang!

Selepas setahun, prosedur ini telah dikaitkan dengan peningkatan yang signifikan dalam kesemua aspek berkaitan fungsi seksual mengikut dapatan para penyelidik.

Hal ini menjadi berita baik buat penderita fibroid, selain mengubati tumor ini dengan kaedah rawatan fibroid tanpa pembedahan UFE, hubungan di ranjang juga akan meningkat!


Sah! Tekanan buat anda sukar hamil

Tekanan boleh membantutkan peluang anda untuk hamil. Semakin banyak kajian yang mengesahkan hubungan antara tekanan, gangguan, kemurungan, dan ketidaksuburan, kata Alice Domar, Ph.D., Pengarah Eksekutif Domar Center for Mind/Body Health di Boston IVF.

Tekanan dan kesuburan wanita

Pertama, apabila anda tertekan, anda berkemungkinan tidak melakukan seks dengan kerap. Perkara ini, tentunya merupakan penyebab ketara yang menyekat anda daripada hamil. “Anda juga akan lebih banyak merokok dan minum (alkohol),” kata Dr. Domar, yang mana kedua-dua tabiat ini memberi impak yang negatif kepada konsepsi anda. Tekanan sebenarnya mungkin memainkan peranan sehingga 30% dalam masalah ketidaksuburan.

Kedua, tekanan boleh mempengaruhi kesuburan. Jika tekanan menguasai tubuh anda, tahap hormon pada badan anda selalunya akan terjejas. Kemudian, ia boleh menyebabkan lambat ovulasi berbanding kitaran menstrual biasa anda, atau mungkin anda tiada ovulasi. Keadaan ini dipanggil suntikan-stres anovulation.

Stres yang kronik boleh menjejaskan hipotalamus otak anda, yang mengawal hormon yang mencetuskan ovari untuk mengeluarkan telur setiap bulan. Kelenjar ini juga mengawal tahap testosteron pasangan anda.

Penting untuk anda membezakan antara tekanan malar dan tekanan mendadak. Tekanan harian diklasifikasikan sebagai tekanan malar. Tubuh badan anda selalunya sudah biasa dengan tekanan harian, jadi kitaran anda mungkin tidak akan terjejas. Sudah tentu juga, setiap orang memberi reaksi terhadap stres dalam cara yang berbeza.

Tekanan mendadak- seperti kemalangan atau kematian dalam keluarga – boleh mempengaruhi kitaran dan ovulasi anda. Ia juga boleh jadi acara traumatik atau perubahan rutin, seperti lawatan bisnes, boleh melewatkan ovulasi anda.

Megan Karnis, Pengarah Perubatan The ONE Fertility Clinic di Burlington, Ont., berkata: “Ramai wanita berfikir bahawa perkara terbaik yang boleh dilakukan jika anda tertekan adalah dengan bercuti daripada kerja. Mengikut pengalaman saya, ia tidak membantu, kerana ia membuatkan wanita rasa dia perlu mengambil peluang untuk hamil ketika itu dan kemudian, stres untuk cepat hamil akan semakin tinggi.”

Stres dan kesuburan lelaki

Jika pasangan anda berada di bawah tekanan, ia juga mungkin menjejaskan peluang anda untuk hamil. Menurut American Society for Reproductive Medicine, dalam kalangan 40% pasangan yang tidak subur, pasangan lelaki mereka merupakan antara penyumbang kepada masalah ketidaksuburan.

Kajian Persekitaran dan Reproduksi di Kaiser Foundation Health Plan tentang kaitan stres dan ketidaksuburan lelaki menunjukkan bahawa lelaki yang mengalami dua atau lebih kejadian lepas yang memberi tekanan dalam hidup mereka menunjukkan peratusan yang rendah pada pergerakan sperma dan bentuk sperma yang normal, berbanding dengan lelaki yang tidak mengalami kejadian yang memberi tekanan dalam hidup mereka.

Sama seperti stres dan ketidaksuburan wanita, stres boleh memberi kesan kepada hormon lelaki juga. Stres boleh mengaktifkan pengeluaran glucocorticoids – hormon steroid yang menjejaskan metabolisme karbohidrat, lemak, dan protein – yang mana boleh mengurangkan tahap testosteron dan pengeluaran sperma.

Walaupun tekanan di tempat kerja tidak menjejaskan kualiti air mani secara langsung pada lelaki, namun penyelidik mendapati bahawa mereka yang mengalami ketegangan kerja mempunyai tahap rendah pada hormon testosteron dalam air mani mereka, yang boleh menjejaskan kesihatan reproduktif.


5 Petanda Badan Anda Kekurangan Sayur Dan Buah! #4 Paling Ramai Alami

Hakikatnya, umum mungkin sudah tahu kebaikan makan sayur dan buah namun masih ada individu yang tidak mahu atau tidak gemar untuk mengambilnya.

Apa yang menjadi kebimbangan di sini adalah sayur dan buah itu adalah sangat penting dalam usaha menjaga kesihatan tubuh badan agar kekal sihat dan kuat.

Bagaimana pula untuk tahu
jika anda sebenarnya kurang makan sayur atau buah
?

Tenang, jom teruskan membaca artikel ini untuk tahu dengan lebih lanjut tentang manfaat makan sayur dan buah pada kesihatan tubuh!

Apa kebaikan makan sayur dan buah?

Pertubuhan Kesihatan Dunia (WHO) menyarankan agar individu mengambil sekurang-kurangnya 5 hidangan sayur dan buah setiap hari.

Tujuannya adalah untuk mengelakkan risiko penyakit jantung, strok, kanser dan pelbagai lagi penyakit lain.

Ini kerana kedua-duanya mengandungi lambakan jenis vitamin serta mineral yang mampu membantu tubuh badan untuk berfungsi dengan lebih baik.

Pertama, ia sangat kaya dengan antioksidan yang akan membantu melindungi tubuh badan daripada bahan kimia serta radikal bebas yang berbahaya.

Kebaikan makan sayur dan buah yang kedua ialah kedua-duanya kaya dengan serat yang akan membantu menstabilkan kadar gula, merendahkan tahap kolesterol serta mengelakkan kondisi sembelit.

Buat
anda yang gemar makan hidangan tanpa sayur atau buah
, anda mungkin perlu berfikir banyak kali lagi demi kesihatan tubuh badan anda sendiri.

Apa akan jadi jika kurang makan buah dan sayur?

Kurangnya pengambilan sayur atau buah akan meningkatkan risiko penyakit yang telah kami nyatakan di atas tadi serta tubuh badan jadi tidak sihat dan kuat.

Berikut adalah petanda yang muncul pada tubuh badan jika anda kurang makan buah dan sayur:

#1. Sukar melihat dalam gelap

Mungkin
 mitos ambil lobak untuk mata yang jelas
 itu adalah benar kerana kebaikan makan sayur lobak diketahui amat baik untuk mata.

Lobak mengandungi tinggi vitamin A yang boleh menghasilkan pigmen retina pada mata.

Kekurangan pigmen retina ini seterusnya pula akan mengakibatkan anda sukar melihat dalam gelap yang sekali gus menyumbang kepada masalah penglihatan.

#2. Gusi amat mudah berdarah

Ada beberapa sebab gusi berdarah
 dan salah satunya adalah kekurangan vitamin C. Ia tidak dapat dihasilkan secara semula jadi, maka vitamin ini perlu dikonsumsi melalui pemakanan ataupun suplemen.

Vitamin C dari sayur serta buah mampu menguatkan sistem imun, mengelakkan sel rosak dan melancarkan proses pemulihan yang penting untuk tubuh badan.

#3. Kerapuhan kuku dan rambut

Biotin (vitamin B7) adalah nutrien yang boleh ditemui dengan banyak di dalam pelbagai jenis sayur dan buah seperti bayam, brokoli, kubis, pisang dan lain-lain.

Kekurangan Biotin dalam tubuh badan boleh menyebabkan
 masalah kuku dan rambut rapuh
 lantas mengakibatkan ia menjadi pucat, gugur serta tidak sihat.

Kebaikan makan sayur dan buah yang anda tidak dapat jika kurang ambil iaitu #4. Sembelit

Untuk pengetahuan anda, individu normal memerlukan sekurang-kurangnya 18 gram serat setiap hari yang boleh diperolehi daripada sayur atau buah dalam diet.

Jika ia kurang dalam tubuh badan,
maka risiko sembelit adalah lebih tinggi
 dan ia adalah sebab paling utama kenapa anda perlu makan buah dan sayur lebih banyak.

Jika kurang makan sayur & buah #5. Mood tidak tentu

Sebab terakhir kenapa perlu makan sayur dan buah lebih banyak dalam diet adalah untuk mengekalkan mood anda sehari-harian bagi memastikan emosi sentiasa stabil dan sihat.

Jika anda mengalami
mood tidak tentu secara mendadak
, cuba tambahkan kedua-dua makanan ini ke dalam diet selain berjumpa doktor untuk diagnosis.

Bagaimana jika tidak suka sayur @ buah?

Ini adalah masalah yang paling sering dialami oleh individu terutamanya buat golongan kanak-kanak kerana tidak suka akan tekstur atau rasa makanan ini.

Sebenarnya, ada cara atau trik yang anda boleh cuba seperti
 jadikan ia sebagai minuman jus
 yang tentunya lebih mudah untuk ditelan dan dihadam tubuh badan.

Selain itu, anda juga tidak perlu untuk mengambil ia begitu sahaja,
sebaliknya cuba campurkan sayur atau buah ke dalam hidangan lain
 untuk tekstur dan rasa yang lebih menarik.

Sekiranya anda tidak suka angkara alahan terhadap makanan tersebut, sila berjumpa doktor untuk mendapatkan nasihat tentang cara menyelesaikan masalah ini.

Akhir kata, ada banyak sebab kenapa perlu makan sayur dan buah! Jadi, demi mendapatkan kebaikan makan sayur dan buah, sila cuba untuk mengambil sekurang-kurangnya 5 hidangan makanan ini setiap hari ya?


Kecederaan Hamstring

Definisi

Apa itu Kecederaan Hamstring?

Kecederaan hamstring berlaku apabila otot hamstring (kumpulan otot di belakang peha) ditarik atau ditegangkan. Bergantung kepada tahap kerosakan hamstring, kecederaan dibahagikan kepada 3 gred:

Gred 1: ketegangan ringan pada otot;

Gred 2: koyak pada sebahagian otot;

Gred 3: koyak pada keseluruhan otot.

Apakah kebarangkalian Kecederaan Hamstring?

Kecederaan hamstring sangat kerap berlaku dalam atlet yang melakukan aktiviti sukan lasak seperti berlari, bola sepak dan bola keranjang.
Keadaan ini dapat ditangani dengan mengurangkan faktor risikonya. Hubungi doktor anda untuk maklumat lanjut.

Simptom-simptom

Apakah simptom-simptom Kecederaan Hamstring?

Simptom kecederaan hamstring berbeza bergantung kepada tahap atau gred kecederaan:

Gred 1: anda akan merasa sedikit sakit dan nyeri pada belakang peha atau sukar menggerakkan kaki.

Gred 2: anda akan merasa lebih sakit dan nyeri, serta belakang peha mungkin menjadi bengkak dan lebam dalam kes tertentu.

Gred 3: anda mungkin merasa sangat sakit dan nyeri dengan bengkak dan lebam, di samping rasa pantulan (
bouncing)
 pada kaki yang tercedera dan tidak dapat menggunakannya.

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Kecederaan hamstring yang ringan boleh disembuhkan dengan rawatan di rumah. Bagaimanapun, anda perlu mendapatkan bantuan perubatan jika anda tidak boleh meletakkan sebarang beban pada kaki atau tidak dapat melangkah tanpa rasa sakit.

Punca

Apakah Punca Kecederaan Hamstring?

Kecederaan hamstring berlaku apabila otot hamstring ditarik dan direnggangkan melebihi hadnya.

Atlet lebih cenderung mengalami kecederaan hamstring, tetapi ia boleh berlaku kepada sesiapa pun. Anda mungkin mengalami kecederaan hamstring jika melakukan pergerakan mengejut pada otot, seperti melompat atau sebarang aktiviti yang boleh merenggangkan otot tersebut secara berlebihan.

Faktor-faktor Risiko

Apakah yang meningkatkan risiko saya kepada Kecederaan Hamstring?

Terdapat banyak faktor risiko bagi kecederaan hamstring, seperti:

Bermain sukan yang boleh merenggangkan otot hamstring secara berlebihan.

Pernah mengalami kecederaan hamstring sebelum ini.

Otot yang kurang fleksibel mempengaruhi respon otot kepada pergerakan ketika aktiviti.

Ketidakstabilan antara depan dan belakang otot boleh menyebabkan kecederaan hamstring.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kecederaan Hamstring didiagnosis?

Doktor akan melakukan pemeriksaan fizikal untuk menguji pergerakan dan mencari sebarang bengkak atau lebam pada peha. Anda juga mungkin diminta melakukan pergerakan tertentu untuk mengenal pasti kawasan otot atau sendi yang cedera.

Jika kecederaan hamstring tersebut teruk, ujian pengimejan dapat membantu doktor untuk mengenal pasti sebarang kerosakan dalam tulang dan otot.

Bagaimana pesakit Kecederaan Hamstring dirawat?

Doktor akan membantu mengurangkan rasa sakit dan bengkak dengan saranan berikut:

Rehatkan kaki yang cedera;

Sediakan tongkat atau topang untuk mengelakkan kaki yang cedera menanggung berat anda:

Mengenakan pek ais untuk meredakan sakit dan bengkak;

Balut kaki yang cedera untuk mengurangkan bengkak

Sediakan ubat tanpa preskripsi untuk mengurangkan sakit dan keradangan.

Jika otot anda didapati telah beralih daripada posisinya, pembedahan akan diperlukan untuk menggantikan otot tersebut dan membetulkan otot yang terkoyak.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kecederaan Hamstring?

Perubahan gaya hidup dan rawatan sampingan berikut mungkin dapat membantu anda menangani kecederaan hamstring:

Rehatkan otot hamstring selepas mengambil bahagian dalam aktiviti untuk mengelakkan sakit dan bengkak;

Segera mengenakan pek ais pada bahagian yang sakit;

Balut kaki anda dengan kain pembalut untuk mengurangkan bengkak;

Tinggikan kaki sewaktu berehat, angkat kaki lebih tinggi daripada jantung jika mungkin;

Gunakan ubat penahan sakit tanpa preskripsi seperti ibuprofen dan acetaminophen.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.